Cara Yang Betul Cat Dinding Luar Rumah, Barulah Cat Tahan Lebih Lama

Cara yang betul cat dinding luar rumah, barulah cat tahan lebih lama. Cat dinding pada bahagian luar rumah ternyata lebih cepat mengalami kerosakkan. Selalunya cat menjadi pudar dan rekahan cat terkupas kerana terdedah dengan panas matahari dan air hujan.

1. Bersihkan Dinding yang Hendak Dicat
Sebelum memulakan proses mengecat, anda perlu pastikan dinding dalam keadaan bersih dan tidak ada kotoran atau debu tebal yang melekat. Jika tidak dibersihkan, kotoran yang terdapat pada dinding dapat membuat cat mengelupas dan tertanggal apabila ia kering.
Jika dinding anda dipenuhi dengan lumut, anda tembak sahaja air paip dengan semburan yang maksima sehingga lumut-lumut itu tertanggal.

2. Pilih Cat Khas Untuk Outdoor
Cat khas untuk outdoor biasanya sudah diformulasikan untuk mengecat dinding bahagian luar sehingga lebih kuat dan tahan lama untuk melindungi dinding dari perubahan iklim. Salah satu ciri cat dinding luar rumah biasanya mencantumkan keunggulannya seperti weather proof atau weather resistance.
Selain itu, kandungan cat ini juga boleh mencegah timbulnya lumut dan kulat akibat rembesan air hujan. Cat dinding yang baik biasanya akan bertahan tanpa kerosakan dan mengelupas selama hampir empat tahun.

3. Sesuaikan Cat dengan Jenis Dinding
Cat yang biasa digunakan untuk dinding tembok biasa tentu akan berbeza dengan cat yang dipakai untuk dinding kayu atau batu alam. Cat tembok biasanya memiliki tekstur lebih tebal dibandingkan cat dinding batu atau kayu agar lapisan simen di bawahnya tidak terlihat.

4. Pilih Warna Cerah
Pemilihan warna juga penting. Warna cerah disarankan kerana memiliki pigmen lebih sedikit dibandingkan cat warna gelap sehingga risiko untuk pudar lebih sedikit dibandingkan bila anda menggunakan warna pekat. Beberapa warna yang disarankan adalah kuning, hijau muda atau warna putih.

5. Mengecat Dinding di Saat Cuaca Cerah
Pemilihan waktu pengecatan juga penting. Mengecat rumah di saat cuaca cerah pastinya dapat membantu proses pengeringan cat. Bila mengecat di saat musim hujan maka lapisannya akan mudah rosak kerana terbawa air.
Perhatikan juga kondisi dinding rumah sebelum mulai dicat. Dinding yang memiliki permukaan lembab atau basah boleh membuat cat tidak terserap dengan sempurna.

6. Gunakan Teknik Pegecatan yang Tepat
Teknik pengecatan pun harus diperhatikan kerana bila salah akan membuat permukaan tembok tidak halus. Oleh itu, sebaiknya mula sapu dahulu bahagian yang sukar seperti sudut dinding dan bahagian yang dekat dengan atap.

Kalau dah selalu masak tu, masalah dapur melekit dan berkerak tu adalah perkara biasa. Tapi memang sakit matakan bila tengok dapur berkerak. Walaupun dah sental beribu kali masih lagi melekit minyak dan kerak. 1001 produk pencuci la dah cuba masih tidak tanggal sepenuhnya.

Masalah melekit dan kerak ni berpunca dari kesan minyak dan masakkan kita harian. Kalau nak dapur cantik bersih sentiasa kena rajin. Tapi pastinya tidak ramai yang mampu melakukan perkara sebegini.

Bukan sekadar lap permukaan dapur, anda harus bersihkan besi atau kaki dapur serta celah-celah dapur tersebut setiap kali selepas masak. Pastinya anda perlu tunggu tungku dapur sejuk baru boleh cuci. Hmmm… bukan la satu perkara yang mudahkan. Selalunya lepas masak pasti dah penat dan malas nak masuk dapur balik.

Aktiviti mencuci secara terperinci seperti ini boleh dilakukan seminggu sekali agar lekit minyak dan kesan kerak degil itu tidak lama dipermukaan dapur. Jadi bila anda cuci ia akan lebih mudah dan cepat untuk tertanggal.

Hanya gunakan dua bahan yang ada di dapur anda sudah mampu menghilangkan kesan degil dan kotoran itu. Memang mudah untuk hilangkan kesan kotoran yang degil macam kesan lekit minyak dan kerak kesan dari sisa masakan.

IMPIANA kongsikan dua bahan yang mudah anda dapati:

Cara guna

Periuk, kuali dan pelbagai lagi peralatan memasak tidak mudah lekat atau non-stick menjadi pilihan masyarakat zaman moden. Ini disebabkan perlatan atau perkakas memasak non-stick ni menjimatkan masa disamping memudah kan kerja memasak. Namun ramai yang tak sedar ada antara kaedah atau cara penggunaan yang dilakukan menyebabkan  perkakas memasak non-stick tadi rosak. Antara kerosakkan yang kerap berlaku adalah permukaan kuali mula melekat. SEBAB APA YE?

ELAK PANASKAN SEBELUM LETAK MINYAK ATAU BUTTER

Kalau kita menonton atau belajar memasak, mesti secara teknikalnya cef yang mengajar akan suruh panaskan terlebih dahulu kuali tu. Betul tak? Namun tidak bagi kuali atau periuk non-stick. Jika anda memanaskan periuk atau kuali non-stick terlebih dahulu sebelum memasukkan minyak, ia akan menyebabkan risiko pembebasan bahan toksik yang merbahaya. Sebaiknya, terus letak minyak apa kuali telah diletakkan di atas api

JAGAN KERINGKAN AIR DALAM KUALI

Ramai yang buat macma ni. Selepas dibasuh, kuali atau periuk nono-stick yang telah digunakan pasti di panaskan terlebih dahulu untuk dikeringkan air. Sama seperti yang di katakana di atas, cara penggunana ini akan menyebabkan kesan pembebasan bahan toksik apabila air yang terdapat di dalam kuali dapat dikeringkan sepenuhnya. Jadi, sebaiknya gunkan kain bersih atau tisu untuk keringkan permukaan kuali yang basah

JANGAN GUNAKAN API YANG TERLALU PANAS

Kondisi panas melampau akan menyababkan lapisan non-stick rosak. Oleh itu, gunkan api sederhana panas dan suhu tidak melebihi 200 darjahC ketika memasak atau memanggang dengan peralatan memasak non-stick.

DILARANG MENGGUNKAN UTENSIL METAL

Memang Nampak professional bila memasak menggunkan sudip atau senduk metal. Selain itu juga, metarial ini tahan lebih lama. Betul tak? Namun, penggunaanya akan menyebabkan lapisan non-stick pada kuali tadi tercalar dan rosak. Sebab itu lah, bila dah lama-lama permukaan non-stick tadi mula melekat. Jadi, ada yang kata kuali tu murah lah, tak berkualiti lah. Padahal, carang penggunana anda yang salah

CARA CUCIAN YANG BETUL

Adaklanya, pemilihan pencuci atau sabun yang digunkan boleh menyebabkan permukaan non-stick anda cepat rosak. Perkara ini yang paling ramai orang buat silap. Sebaiknya, anda gunakan serbuk baking soda dan sentalkan dengan span yang lembut untuk mencuci kotoran pada kuali non-stick anda.

Kalau dapur cantik mood nak masak pasti membuak-buak kan! Tengoklah hasil pengkosian ini, walaupun ruang tidak seluas mana. Tetapi pemilik bijak menyusun atur dan mereka bentuk dapurnya agar kelihatan luas dan selesa untuk berada di kawasan ini.

Makeover Dapur Lama Kepada Konsep Putih “Timeless” :
Kitchen Makeover untuk mereka yang sukakan dapur putih. Gambar “before & after” Putih itu “timeless” sebab itu dapur putih adalah konsep kabinet paling popular sepanjang masa. Untuk ruang dapur yang seluas 177 kaki persegi ini, pilihan warna putih dapat memantulkan cahaya dan menjadikan ruang dapur ini kelihatan lebih besar. Using all white cabinets, white quartz countertop, Bosch appliances, Eubiq sockets, Ash timber SPC flooring & subway tiles.

Hasil dapur lama diberi nafas baru yang kelihatan mewah dan elegan.


Buat Rak Bertingkat Dari PVC, Modal RM 30 Je

Izinkan saya kongsi hasil kerja seorang perempuan. Saya seorang “suprise planner”, jadi satu amsalah untuk simpan kertas dan plastik pembalut. Nak beli yang dah siap, dia punya harga beratus. Jadi, saya mintak tolok teman serumah (farah sofinas) butakan rak untuk saya

Modal RM 30 je untuk siapkan rak tempat letak kertas pembalut ni dengan selamat. Tak ada lagi kes pembalut berlipat-lipat, rosak dan bersepah. Alhamdulillah, jimat kos

Kuak Hill Resort, Lenggong, lokasi percutian konsep kembali pada alam semula jadi. Terletak lebih kurang 100 kilometer dari utara, Ipoh. Lokasi percutian ini berdekatan dengan Grik, Empangan Temenggor dan Tasik Banding.

Melalui perkongsian seorang pengguna Facebook yang dikenali dengan nama Ameera, beliau memilih Kuak Hill Resort, Lenggong kerana lokasinya yang dekat tetapi menyeronokkan.

“Nah inilah tempatnya, sangat tenang, sejuk dan mendamaikan. Jauh dari kesibukan kota, terletak di atas bukit perkampungan Melayu di Lenggong. Alhamdullillah dapat juga menikmati keindahan di atas sini, sebab sebelum ini hanya tengok sahaja,” kata Ameera.

Jelas ibu muda ini lagi, siapa yang inginkan percutian yang tenang, tiada gangguan, lokasi ini menjanjikan kepuasan buat anda dan keluarga. Hanya bunyi kicauan burung dan bunyi alunan air bukit yang mengalir kedengaran. Bilik perlu ditempah lebih awal kerana tempat ini sentiasa sahaja penuh.

1. Dari perkarangan tempat letak kereta, kita perlu naik ke atas. Perjalanan mengambil masa selama 15 minit. Kereta perlu diletakkan di bawah memandangkan lokasi agak tinggi.

2.Apabila sudah sampai ke atas, kita akan disajikan dengan keindahan alam ciptaan Allah yang tidak terkata cantiknya.

3.Tersedia juga kafe di sini. Hati-hati ketika berjalan kerana laluan utama untuk naik dan turun agak curam. Tidak terasa penat berjalan bila melihat suasana hijau dan menyegarkan.

4. Ada zoo kecil juga di sini. Anak-anak pasti suka. Bagi ibu bapa pula jangan lepaskan peluang untuk bergambar di sini kerana banyak tempat menarik untuk merakamkan kenangan percutian.

5.Tersedia juga kenderaan pacuan empat roda untuk kemudahan bergerak ke sana sini.

6. Buat penggemar kopi, boleh minum kopi sambil menikmati keindahan alam semula jadi.

7. Wajib bila ke mana-mana bawa pulang cenderamata. Di sini juga ada disediakan pelbagai pilihan cenderamata yang terletak berhampiran meja pendaftaran.

8. Bilik untuk keluarga pun besar dan selesa.

9. Boleh mandi-manda di kolam mandi yang turut tersedia di sini. Air dari kolam mandi datangnya dari air bukit. Sejuknya sampai ketulang.

10. Di luar bilik boleh lepak santai sambil minum kopi cicah biskut.

11. Pada waktu malam pula boleh buat barbeku bersama keluarga.

Lokasi percutian ini bukan sahaja sesuai untuk keluarga tetapi juga untuk pasangan yang sedang berbulan madu. Pada waktu pagi pula, cuaca sejuk dan kabus tebal. Pasti rasa malas meninggalkan tempat tidur.

ARTIKEL LAIN YANG BERKAITAN:

Pernah atau tidak anda terbayangkan sesebuah model kereta yang memiliki konsep dan tema ruang dalaman sama seperti sebuah kediaman rumah? Ya, untuk pengetahuan ia sememangnya ada dan wujud!

Jangan ada yang tidak tahu, syarikat pengeluar kereta jenama antarabangsa, Volvo Car Malaysia kini telah melancarkan sebuah model kereta terbaharu iaitu Volvo C40 Recharge Pure Electric bagi pasaran Malaysia.

Model kereta Volvo C40 Recharge Pure Electric ini merupakan sebuah kenderaan mewah jenis Sport Utility Vehicle (SUV).

Bukan itu sahaja, dengan pelancaran model kereta terbaharu tersebut telah meletakkan ia sebagai sebuah kereta berteknologi kuasa elektrik sepenuhnya yang pertama di bawah jenama pengeluar kereta berkenaan.

Apa yang menarik mengenai Volvo C40 Recharge Pure Electric ini selain reka bentuk luaran kenderaan yang tampak mewah dan moden, ia juga telah menampilkan konsep rekaan ruang dalaman kereta yang bertemakan ‘Scandinavian’.

Jika kita lihat dari rekaan ruang dalaman model kereta Volvo C40 Recharge Pure Electric ini sememangnya tampak sangat kemas dan menarik. Bukan itu sahaja, rekaan konsep yang ditonjolkan membuatkan ruang dalaman kereta ini kelihatan sangat unik dan berbeza dari yang lain.

Ini merupakan satu pembaharuan menarik yang ditampilkan oleh Volvo Car Malaysia selaku pengeluar kereta mewah yang bertaraf antarabangsa.

Volvo C40 Recharge Pure Electric ini ditawarkan pada harga atas jalan RM288,888** dan didatangkan dengan lima pilihan warna menarik iaitu Crystal White, Black Stone, Silver Dawn , Sage Green dan Fjord Blue.

Bagi anda yang berminat, sudah boleh membuat tempahan bermula 14 Disemberdan para pelanggan juga boleh mengunjungi semua pengedar sah Volvo di Malaysia untuk melihat sendiri kenderaan tersebut mulai 15 Disember 2022

Tip hilangkan simen melekat pada lantai/jubin, tukang rumah kongsi caranya. Selalunya masalah kesan simen yang melekat pada lantai selalu berlaku apabila anda memasuki rumah baru.

Keadaan ini tentunya membuatkan anda berasa tidak selesa apatahlagi lantai akan sentiasa rasa kesat. Hendak pijak pun rasa ‘tak sanggup.’ Sudah berbagai-bagai cara dipraktikkan untuk menghilangkan kesan-kesan simen yang melekat pada lantai namun kesan simen itu tidak juga hilang.

Kesan simen yang melekat pada lantai.

Untuk menghilangkan kesan kotoran yang melekat pada lantai, anda boleh menggunakan cecair ‘Mosaic Cleaner.’ Cecair ini boleh dibeli di kedai-kedai ‘hardware.’

Semburkan air pada pintu bagi mengelakkan wap daripada cecair ‘mosaic cleaner’ mengubah warna pintu tandas.

Bersihkan lantai yang terkena kesan simen dengan cara mencelupkan mop dengan cecair mosaic cleaner. Mopkan ke semua bahagian lantai yang terlibat.

Inilah hasilnya. Bagaimanapun kesan-kesan cat yang melekat pada lantai/jubin tidak boleh dihilangkan dengan cecair ini. Kesan sisa cat hanya boleh dihilangkan dengan menggunakan cecair pelarut (thinner) yang juga boleh dibeli di kedai-kedai harware.


Dekorasi Rumah Lama Usia 30 Tahun, Bila Dah Siap Renovasi Terus Nampak Moden

Dekorasi rumah lama usia 30 tahun, bila dah siap renovasi terus nampak moden. Bukan mudah hendak buat renovasi rumah lama. Banyak yang perlu diperbaiki namun tiada yang mustahil untuk dilakukan.

SEBELUM PROSES RENOVASI

SELEPAS PROSES RENOVASI

Kadang kala, dalam tak sedar punca penyakit adalah datang dari sofa, tilam atau karpet itu sendiri. Hal ini lebih bahaya jika anda mempunyai anak yang masih kecil kerana immun badana mereka tidak cukup kuat untuk melawan bakteria atau mikroorganisma yang telah menjadikan sofa anda sebagai habitat.
Memang ada banyak produk dijual di pasaran untuk membunuh mikroorganisma yang terdapat di dalam sofa anda. Namun, bahan-bahan tersebut mempunyai kandungan kimia yang juga akan mengancam kesihatan anda kelak. Sedar akan risiko tersebut, seorang ibu kepada 3 orang anak berkongsi cara mudah mencuci sofa hanya dengan menggunakan bahan dapur yang mudah didapati.

Ahli keluarga saya mempunyai masalah alergi kulit yang teruk termasuk bayi yang masih berusia 7 bulan. Jadi, saya perlu WAJIB memastikan setiap tempat bersih dan terhindar dari sebarang kekotoran sama ada secara kasar atau pun tidak. Walaupun telah menggunakan pencuci yang terdapat di pasara, ia mengundang masalah lain pula. Jadi saya hasilkan satu campuran khas untuk digunakan bagi tujuan mencuci kotoran pada sofa. Selain itu juga, cecair pencuci ini sesuai diguanakan pada tilam mahu pun karpet.

Bahan-bahan:
5 sudu baking soda/ soda bicarbonate
5 sudu perahan lemon
1 cawan air

cara-cara:
1. Vacume keseluruhan sofa. sebaiknya gunakan penyambung kepala turbo
2. Sental perlahan bahagian kotor dengan menggunakan span dan bairkan ia semalaman
3. Keesokkan hari nya, vacume sekali lagi keseluruhan sofa dan lihat lah hasilnya. Kotoran hilang dan sofa berbau harum

Pencahayaan bukan sahaja membantu menyerlahkan reka bentuk dalaman, tetapi juga mengubah dan mengundang suasana kepada ruang. Begitu jugalah dengan ruang makan. Pilihan lampu yang sesuai dan menarik mampu membuat ruang makan yang kecil menjadi besar dan ruang yang besar menjadi mewah. Namun harus diingatkan juga, sebelum memilih elemen pencahayaan, perkara penting yang perlu diambil kira ialah mengetahui reka letak dan susun atur terlebih dahulu. Seterusnya barulah anda anda dapat menggabungkan lampu yang bukan sahaja sesuai dengan ruang malah menepati selera dan cara hidup anda. WEB IMPIANA kongsikan dengan anda pilihan lampu gantung yang menarik di ruang makan.

Sesuai dengan namanya, breakfast nook (atau juga dipanggil kitchen banquette) terletak di ruang makan dan sesuai untuk ahli keluarga menikmati sarapan pagi yang nyaman di hujung minggu.

Nook dapat memberi kelebihan penjimatan ruang selain menjadikan kediaman kelihatan lebih menarik dengan nilai estetika yang tinggi bergantung pada rekabentuk yang pemilik inginkan.

Aksesori bantal atau kusyen sudah menjadi satu kewajiban yang perlu ada untuk menjadikan nook lebih selesa dan nyaman.

Lihat bagaimana pasangan ini merealisasikan impian dengan membina sendiri breakfast nook untuk keluarga mereka. Sudah tentu lebih jimat dan puas hati!

Akhirnya, projek suami isteri telah berjaya siap…puas hati dan berbaloi setelah 5 hari bekerja.

KOS YANG TERLIBAT
Kayu – RM700
Deco – RM900 (SSF)

PROSES PEMBINAAN

Hari Pertama – Binaan asas

Hari Kedua & Ketiga – kerja kemasan dan design

Hari Keempat & Kelima – mengecat dan deco..kami mencabar kemampuan diri dan menggunakan YouTube sebagai rujukan...zero knowledge dan kemahiran tapi mungkin sebab minat.


Tahukah Anda Bagaimana Warna Mampu Mempengaruhi Kesihatan Mental

Dalam diam, sudah dua tahun kita berada dalam belenggu pandemik COVID-19. Kini kita sudah ke fasa endemik masih ada yang mengalami masalah kemurungan akan kesan lalu. Tahukah anda warna dalam kehidupan harian kita mampu memberi sedikit sebanyak perubahan dalam kehidupan harian.

IMPIANA kupaskan tentang tip bagaimana warna mampu mempengaruhi kesihatan mental.

Kajian menunjukkan bahawa warna adalah faktor yang penting ketika mempertimbangkan bagaimana persekitaran boleh mempengaruhi kesihatan mental kita. Pada dasarnya, kita perlu memerhatikan bagaimana pelbagai warna boleh mempengaruhi keadaan minda – termasuklah emosi dan tingkah laku kita. Apabila berhadapan dengan pandemik sejagat yang berlarutan ini, perhatian perlu diberikan kepada kesihatan dan kesejahteraan. Ini digambarkan dalam Matlamat Pembangunan Lestari Pertubuhan Bangsa-Bangsa Bersatu (SDG), di mana salah satu fokusnya adalah untuk memastikan kehidupan yang lebih sihat sambil meningkatkan kesejahteraan pada semua peringkat umur (SDG 3) sebagai sebahagian daripada kerangka pembangunan lestarinya.

Kajian warna menunjukkan bahawa biru dan hijau boleh menghasilkan suasana yang menenangkan, jingga dan kuning sebagai perangsang selera, merah dan merah jambu sebagai pembangkit semangat dan tenaga dan ungu untuk meningkatkan kreativiti dan produktivitii. Namun, perasaan setiap orang terhadap warna adalah unik kerana ia biasanya berlandaskan pengalaman peribadi atau budayaii. Memandangkan warna mempunyai impak yang besar pada emosi, perasaan dan tingkah laku, maka ada baiknya kita menyelidik warna-warna yang boleh mempengaruhi kesihatan mental kita secara positif sepanjang tempoh PKP ini.

Dulux, jenama cat hiasan terkemuka dari AkzoNobel, menawarkan lebih daripada 2,000 pilihan warna. Kaleidoskop warna dan rona ini boleh membantu mengubah ruang kediaman untuk memenuhi keperluan peribadi setiap orang. Pelbagai produk juga menawarkan fungsi yang dipertingkatkan, seperti ciri antibakteria dan kalis noda dalam Dulux EasyCleanTM. Apabila disapukan dengan betul, satu lapisan perlindungan akan terbentuk yang menghalang pertumbuhan bakteria dan boleh menangkis noda secara berkesan. Kedua-dua ciri antibakteria dan kalis noda ini sangat berguna dalam kediaman yang mempunyai anak-anak kecil.

Apabila warna menjadi penting

Dalam soal pemilihan warna, memilih rona hijau bumi dan menggandingkannya dengan rona biru boleh memberikan suasana yang santai dan menyegarkan untuk minda dan tubuh. Kita lihat bilik tidur, contohnya. Di sinilah tempat untuk kita tidur dan mencergaskan kembali tubuh. Inilah ruang yang sepatutnya mewujudkan ketenangan untuk memboleh kita mendapat tidur yang lebih berkualiti. Contohnya, bilik tidur yang menggunakan nada warna biru redup yang menenangkan seperti Brooding Storm (87BG 27/077) yang digandingkan dengan warna hijau cerah seperti Grey Jeans (45GY 55/052) boleh mewujudkan suasana yang tenang dan damai untuk badan berehat selain mengurangkan tekanan dan kegelisahan.

Gambar 1: Bilik tidur yang tenang dicat dengan Brooding Storm (87BG 27/077) dan Grey Jeans (45GY 55/052)

Ruang lain di mana ramai daripada kita menghabiskan banyak masa dan tenaga ialah bilik belajar atau pejabat di rumah. Inilah ruang di mana kita biasanya berada pada tahap paling produktif, maka penting untuk menjadikan ruang ini sebagai persekitaran yang merangsang kreativiti. Padanan ungu lembut dan warna-warna pudar atau keputihan seperti Timescape (70YR 50/086) sebagai latar dinding utama dan After the Rain (10YR 73/038) untuk siling adalah paling sesuai dalam mewujudkan persekitaran yang menenangkan dan produktif di mana orang dewasa dan kanak-kanak boleh bekerja dan belajar. Keanggunan warna putih melengkapi ungu lembut dan memberikan ruang ini nilai estetika yang tidak lapuk dek zaman, di samping turut mendorong kreativiti dan produktiviti.

Foto 2: Ruang belajar yang menenangkan dicat dengan Timescape (70YR 50/086) dan After the Rain (10YR 73/038)

Sekarang mari kita beralih ke ruang tamu pula. Ia sepatutnya mempunyai persekitaran yang meriah dan menarik, kerana ruang tamu adalah tempat untuk kita bersosial dan menghabiskan banyak masa bersama. Menggunakan rona tanah seperti Warna Pilihan Tahunan (Colour of the Year) Dulux, Brave Ground (juga dikenali sebagai Wright Stone 10YY 30/106) boleh mewujudkan suasana yang diinginkan.

Gambar 3: Ruang tamu yang terbuka di latari warna Brave Ground atau Wright Stone (10YY 30/106)

“Apapun warna yang anda putuskan, penting untuk diingatkan bahawa warna yang kita pilih sebagai latar dinding memainkan peranan utama dalam mengekalkan kesejahteraan mental kita secara keseluruhan. Dan AkzoNobel berbesar hati membantu para pelanggan mencipta ruang kediaman yang sempurna untuk mereka,” kata Heleen van Gent, Pengarah Kreatif Pusat Aestetika Global AkzoNobel. “Inilah sebabnya AkzoNobel melancarkan Warna Pilihan Tahunan (Colour of the Year) setiap tahun, untuk membolehkan pelanggan mengecat rumah mereka dengan warna yang relevan dan benar-benar menggambarkan suasananya,” tambahnya.

Malah, kajian warna berkenaan selari dengan pendekatan syarikat terhadap kelestarian. Dikenali sebagai ‘People. Planet. Paint.’ ia direka bagi memastikan produk AkzoNobel mempunyai impak yang positif. Ini termasuklah menjaga dan mengutamakan kesihatan serta kesejahteraan manusia di mana sahaja, di samping menyediakan penyelesaian lestari melalui inovasi berterusan. Sementara itu, inisiatif global syarikat ‘Let’s Colour’, telah mengubah dan meningkatkan kehidupan masyarakat selama lebih daripada 10 tahun, menggunakan kuasa cat untuk menjadikan ruang kediaman lebih ceria, sesuai didiami dan menyenangkan.

Ketika musim panas, kalau boleh semua kipas kita nak buka. Tetapi yang menjadi masalah adalah apabila kipas yang ada sudah tidak berfungsi seperti ketika baru dibeli. Walaupun sudah dibuka pada kelajuan maksimum, kipas masih lagi terasa seperti tiupan angin yang tidak bermaya. Jadi buat apa buka kipas kan? Membazir elektik saja.

Alat yang perlu dibeli:
1. Pemuat atau Kapasitor – RM4
2. Solder timah – RM2.10

Langkah-langkahnya:

1. Pertama sekali, buka ‘sangkar’ kipas dan buka skru penutup kepala kipas sehingga terbuka penutup depan tersebut.

2. Kemudian, tanggalkan telinga iaitu penutup pada bahagian atas dimana berfungsi untuk membolehkan kipas berpusing. Kipas seperti ini kebiasaanya boleh dicabut terus tetapi ada juga jenis yang kena buka skru di dalamnya.

3. Selepas itu, buka penutup motor dan anda boleh nampak kotak hitam (kapasitor).

4. Kemudian, lihat kapasitor anda, macam Kapasitor pada kipas saya value 1.5 uF (micro-farad). Beli di kedai hardware mengikut value tersebut atau beli value lebih sedikit tetapi jangan terlalu tinggi kerana motor kipas boleh rosak dalam jangka masa panjang.

5. Beli ikut value tu ATAU untuk kipas yang lama, boleh beli value lebih sikit. Saya beli 2.0uF. Jangan beli lebih banyak kerana motor boleh rosak untuk jangka masa yang panjang. Harga benda ni RM4.

6. Memandangkan benda tu sudah ada di luar, saya terus potong dan solder dgn kapasitor baru.

7. Gunakan tape plastik hitam untuk wayar tersebut. Solder dengan timah beli di kedai eco RM2.

8. Siap semua skru semula seperti asal.

SIAP! Lepas ini tiada lagi hari panas yang mengganggu prestasi. Selamat mencuba semua.

Tidak semua rumah jenis apartment serta kondominium dan townhouse mempunyai balkoni. Ia selalunya ditukar ganti dengan tempat duduk tingkap.  Apa yang anda boleh buat dengan tempat duduk tingkap atau Bay Window?

Stail ini telah diaplikasikan sejak sekian lamanya. Pada hari ini ianya dikenali sebagai idea hiasan bertemakan konsep klasik. Selalunya ruangan ini dijadikan tempat untuk mencari ilham di siang hari berikutan cahaya semulajadi yang masuk melalui tingkap.

Jadikan Ianya sebagai salah satu komponen ruang makan yang besar

Gabungkan tempat duduk tingkap dengan meja kopi kecil

Satu idea yang paling mudah untuk dilaksanakan adalah dengan memadankan meja kopi di sebelah tempat duduk tingkap dan ditambah dengan meja kusyen atau mini stool. Idea ini ingin memastikan anda menikmati sarapan serta evening coffee yang nyaman serta memberikan anda pengalaman seperti sedang menikmati secangkir kopi di restoran. Jika pemandangan luar sayup mata memandang, jangan lupa panjatkan syukur kepada yang Maha Esa.

Suai padan dengan perabot tambahan lain

Sama seperti balkoni, ianya terletak bukan sahaja di sebelah ruang tamu, di bilik tidur utama juga terdapat ruang lebihan yang mana jika kita upgrade, ianya akan menjadi tempat duduk tingkap yang kreatif. Suai padannya tidak terhad dengan tambahan perabot seperti kerusi dan meja sahaja kerana anda boleh pelbagaikan reka letak dengan tambahan seperti rak buku, ruang simpanan dan juga katil.

Meja Kerja Di Rumah

Kalau anda tidak mahu jadikannya sebagai tempat duduk, anda boleh tukar peranannya menjadi tempat meja kerja. Ianya amat sesuai dengan mereka yang menjalankan perniagaan atas talian serta pekerja sambilan pelbagai perkhidmatan. Motivasi anda untuk menyampaikan hasil kerja yang mantap lebih tinggi jika pemandangan luar tingkap anda menakjubkan pandangan mata.

Tidak terhad hanya dalam rumah

Jika anda merupakan pemilik kediaman rumah atas tanah seperti, Semi-D, teres setingkat, banglo dan townhouse aras bawah, anda boleh jadikan tingkap di sebelah pintu masuk utama sebagai tempat duduk tingkap bukan di bahagian dalam, tetapi bahagian luar. Idea ini akan menjadi meja minibar kecil yang mana ianya memudahkan tetamu anda untuk menikmati minum petang di bahagian luar rumah. TETAPI harus diingat, pastikan keselamatan tingkap anda mantap untuk mengekang kemasukan pencuri.

Tempat istirehat

Akhir sekali, anda boleh jadikannya ruangan tingkap ini sebagai tempat anda beristirehat bersama yang tersayang. Ianya bergantung kepada saiz yang anda miliki, jika besar, jadikan ianya muat untuk 2 orang atau lebih, jika tidak cukup untuk anda seorang menjamu mata pemandangan indah.

Jika dulu dinding dengan kemasan wallpaper dikategorikan sebagai mewah. Tapi dengan kehadiran kedai-kedai deko yang super murah, wallpaper kini mampu dimiliki semua orang. Tapi bila dah murah, jangan lah excited nak beli sampai tak ambil kira kesesuaian. Kalau tidak ada design yang bersesuaian, dinasihatkan  tidak perlu beli kalau tak kediaman anda kelihatan seperti sebuah gua yang usang.

Selain itu juga, terdapat beberapa tip mudah untuk memastikan impak wallpaper yang dibeli bersesuaian dengan kediaman anda. Antaranya ialah:

Tip #1: Warna
Suasana bilik boleh dipengaruhi oleh warna. Kalau mahukan ruang besar dan siling pun nampak tinggi, pilih corak yang latar belakangnya warna lembut seperti putih, cream, biru muda, ungu lembut,kelabu lembut pendek kata yang sejuk. Warna-warna sebeginii boleh buat kita rasa tenang dan santai.

Tip #2: Pengcahayaan
Cahaya boleh dibentuk dari wallpaper. Macam mana tu? Kalau bilik tiada tingkap, pilih lah wallpaper yang boleh beri kesan pantulan cahaya seperti wallpaper yang bercorak cerah dan ada warna metalik, boleh juga yang colourful. Corak wallpaper yang halus juga boleh memantulkan cahaya. Jika bilik kecil, elakkan guna wallpaper yang gelap dan ada tekstur.

Tip #3: Pilih gaya yang sesuai
Kadang-kadang ada rumah yang mempunyai ruang tertentu seperti ruang makan, ruang formal, ruang keluarga, ruang terbuka, Untuk ruang formal, corak yang skala besar dengan warna dramatik lebih sesuai. Jika ruang terbuka, corak motif kecil boleh digunakan.

Tip#4: Serlahkan ruang
Bagi menampakkan ruang lebih tinggi, gunakan wallpaper corak belang dan menegak. Corak melintang pula akan menjadikan bilik lebih lebar. Corak kecil akan jadikan bilik lebih luas manakala corak besar boleh memberi impak lebih privasi.

Tip #5: Suai padan dengan bijak
Bilik tanpa corak lama-kelamaan nampak agak bosan. Tapi bilik yang terlalu bercorak pun boleh buat serabut mata memandang. Jadi kalau nak pilih wallpaper yang corak bunga atau petak, guna corak dengan warna yang sama. Contoh bunga ada elemen biru muda, bahagian corak pun mesti lah ada warna tersebut. Jangan dicampur aduk dengan warna pelbagai.


Rumah Anda Mempunyai Ruang Yang Terhad, Ini Adalah 5 Perkara Yang Anda Patut Tahu Tentang Mezzanine

Dewasa ini, ramai pemaju memilih penyediaan ruang me

Selalu apabila berkunjung ke hotel dan mall serta menaiki lif, anda pasti ternampak butang G mewakili Ground floor dan B sebagai Basement, tetapi anda tahu apa itu butang M? Ia adalah butang menuju ke tingkat diantara tingkat G dan tingkat 1. Ada yang mengatakan bahawa mezzanine tidak dikira sebagai satu tingkat kerana ianya terletak di tengah-tengah antara satu tingkat terutamanya jika tingkat tersebut mempunyai siling yang tinggi.

Dalam industri logistik serta perkilangan, mezzanine dianggap satu bahagian tambahan yang bertindak sebagai rak penyimpanan di dalam satu bahagian yang luas. Itu sebab, Kita dapat lihat mezzanine dibina di dalam kilang, gudang simpanan dan pelbagai lagi kegunaanya diaplikan dalam sektor industri berskala besar.

Oleh itu, IMPIANA ingin mengecilkan sedikit skop mezzanine ini di dalam bahagian dekorasi kediaman yang mana ianya dikenali sebagai alternatif kepada rumah yang terhad dari segi ruang tetapi mempunyai siling yang tinggi lebih daripada kediaman yang lain.

Jika anda ingin membina mezzanie di dalam rumah, terdapat beberapa kriteria yang perlu anda pastikan seperti:

a) Mempunyai ukuran siling 3 meter ke atas atau double volume

Mezzanine selalu dilihat dalam rumah jenis townhouse, studio dan kawasan industri eperti unit gudang. ini kerana binaan silingnya berukuran 3 meter keatas atau dikenali sebagai double volume ceiling. Seperti unit studio house. untuk menggandakan ruang dan mewujudkan kesan visual yang luas, pemaju akan membina saiz setiap unit menjadi mezzaninen. Namun, untuk kediaman jenis lain, tidak mustahil untuk anda menyediakan ruang mezzanine, namun pastikan bukaan di ruang atas mencukupi untuk digabungkan. Ini kerana terdapat juga unit kediaman siap yang diubah suai dengan memecahkan bahagian siling untuk dijadikan ruang mezzanine

b) Aliran udara yang bagus

Selalunya mezzanine dalam rumah letaknya berdekatan dengan permukaan siling, kalau rumah anda jenis highrise tingkat atas, mesti panas ataupun unit kediaman yang bertingkat pasti akan berasa panas terutamanya di siang hari sehinggalah ke peralihan antara malam dan siang. Mungkin ada keperluan untuk memasang pendingin hawa serta filter film untuk dilekatkan kepada tingkap skylight rumah untuk kurangkan kadar UV yang masuk.

c) Mempunyai kelulusan dari JMB dan Majlis Bandaraya

Memang benar unit tersebut sudah menjadi milik anda, tetapi harus diingat, untuk membina ruang tambahan terutamanya di rumah high rise, anda melibatkan banyak pihak kerana terdapat penambahan baru dari segi struktur pembinaan. Pastikan ada kelulusan daripada JMB (Badan Pengurusan Bersama) kerana anda melibatkan keselamatan penduduk lain dari segi kemasukan kontraktor dan kemungkinan bunyi bising semasa proses renovasi dijalankan.

Selain itu pastikan anda dapatkan juga kelulusan renovasi daripada majlis bandaraya tempatan mengikut mukim yang anda duduki. INGAT, jika anda skip prosedur ini, anda mungkin berhadapan dengan denda yang jauh lebih mahal daripada kos membina mezzanine itu sendiri.

d) Dapatkan khidmat nasihat dari pakar

Pakar disini merujuk kepada arkitek bangunan, kontraktor binaan dan pereka dalaman. Khidmat nasihat mereka amat diperlukan untuk merealisasikan impian anda kerana pemilik kediaman hanya mempunyai rancangan, tetapi mungkin dari sudut pelaksanaanya anda perlukan sesorang yang pakar dalam bidang ini.

e) Hiasinya ikut kreativiti anda

Apabila semuanya sudah selesai, tiba masa untuk anda serlahkan kreativiti yang terpendam dalam konsep dekorasi ruang tambahan mezzanine. Gunakan ia dengan sebaiknya.

Penjelasan serta tips sudah diberikan, jadi selepas ini jika anda lihat dalam rumah anda mempunyai ukuran siling melebih 3M, anda tahu apa yang perlu dilakukan dan jika buntu, ikuti koleksi idea di bawah ini untuk design ruang tambahan di dalam rumah anda.

Adakala sakit hati jugakan bila lihat hasil tata hias rumah kita. Duit dah banyak habis, penat bershopping sana sini. Tapi rumah tetap nampak biasa je. Semak lagi ada. Apa yang silapnya? Tambah sana, tambah sini tak juga berseri. Sudahnya kita menggigit jari. Mungkin ada silapnya.

Pertembungan Dua Budaya

Aura budaya ini sangat kuat. Misalnya anda memilih gaya baba nyonya, nusantara, Inggeris dan Morrocan yang jelas nampak identiti seseuah budaya. Setiap budaya ada mood hiasannya tersendiri. Kita tidak boleh mencampur adukkan sekejap Inggeris, sekejap nusantara dan sebagainya. Dimana fokus anda? Jadi pilih  yang benar-benar anda minati dan wujudkan identiti tersebut pada segenap ruang. Begitu juga g sofa dan meja kopinya. Perlu ada satu kesinambungan yang harmoni.

Kepelbagaian Aksesori.

Ini merupakan salah satu masalah di kalangan kita. Aksesori kediaman sememangnya sangat cantik. Baik yang dibeli sendiri atau yang dihadiahkan untuk kita. Masalahnya terdapat pelbagai bentuk hiasan yang kita perolehi. Pastikan aksesori ini merupakan pelengkap konsep kita. Ini bermakna ia serasi dengan konsep utama, dan menyerlahkan lagi gaya yang kita pilih. Misalnya jika memilih Inggeris, gunakanlah pasu porselin rekaan ala kedesaan Inggeris. Bukan periuk tanah liat ala dunia Nusantara.

Langsir Yang Dominan

Langsir ni nampak je simple. Tetapi ia selalunya menjadi masalah apabila langsir yang mendominasi sebuah ruang. Bayangkan sebuah ruang yang ringkas , seperti kediaman ruang terhad. Atau pemilihan perabot semua moden ringkas tetapi langsirnya, klasik mewah yang sarat macam era rococo. Begiitu juga fabrik yang tidak sesuai, warna yang tidak serasi dan karakter corak yang janggal. Pakai konsep moden, langsirnya corak kedesaan Inggeris atau klasik. Jangan begitu!

Kusyen kecil yang berlainan gaya

Biar pun kecil namun peranan kusyen kecil ini sangat besar.daam mencuri tumpuan mata. Adakala corak pilihan kita tu tak masuk dengan gaya keseluruhan ruang. Gaya yang rigkas di jodohkan dengan sofa kedesaan Inggeris yang berbunga-bunga comel. Tidakkah pelik jadinya. Jadi awak, bukan kusyen sebarang kusyen.

Saiz Tak Nak Kalah

Bayangkan dengan ruang begitu kecil, anda memilih perabot dempak sampai terpaksa berebut -rebut ruang yang ada dengan perabot lain. Jalan pun payah dibuatnya. Kita kena  hakikat apa yang ada pada kita, itulah yang kita serlahkan. Itu perabot. Payah sangat pilih saja sofa L yang ada dala beberapa saiz mesra ruang. Tetapi jika pada aksesori dinding, tidak salah anda memilih  hiasan besar tetapi cukup

Biarlah ia menjadi fokus pandangan mata. Tidakkah ia menjimatkan!

Pelan atau perancangan sesebuah kediaman yang seiring dengan gaya hidup mampu memberikan impak positif kepada penghuninya. Jalani kehidupan seharian dengan lebih selesa apabila tata rias kediaman yang menarik disuntik bersama praktikaliti pada setiap ruang di sanggar idaman anda.

Terletak di pinggir negeri Selangor, Kundang Estates merupakan salah satu perbandaran yang dibangunkan oleh Gamuda Land merangkumi kawasan berkeluasan 89 ekar. Dengan 573 unit kediaman, ia menawarkan sebuah pembangunan harmoni diilhamkan oleh gaya hidup keluarga moden.
“Anise” adalah rangkaian kediaman teres dua tingkat yang dilengkapi dengan 4 bilik tidur dan 3 bilik air. Datang dengan rekabentuk yang moden, kediaman berkeluasan 1733 kaki persegi ini tampil dengan jalan ceritanya sendiri. Pereka dalaman yang bertanggungjawab menata rias kediaman ini telah mengambil kira gaya hidup keluarga moden yang aktif tetapi pada masa yang sama, suka meluangkan masa bersama-sama.
Melalui pintu masuk utama kediaman, terlihat sebuah ruang dengan pelan terbuka, dibahagikan kepada tiga kawasan iaitu ruang tamu, ruang makan dan juga dapur. Walaupun berada dalam satu lantai yang sama, setiap ruang tersebut telah di hias dengan menggambarkan persekitaran yang praktikal dan multi-fungsi dalam kediaman keluarga ini.

Di sini, susun atur perabot memainkan peranan penting dalam membahagikan setiap ruang. Contohnya, susunan sofa di ruang tamu membelakangi ruang makan menunjukkan dengan jelas bahawa ia merupakan dua ruang yang berbeza dengan penggunaan yang berbeza. Terdapat juga sebuah meja konsol diletakkan dibelakang sofa tersebut sekaligus menjadikannya sebuah sudut pelbagai guna yang memenuhi keperluan setiap ahli keluarga.

SATU PELAN, MULTI-FUNGSI
Ruang makan kediaman ini pula tampak sempurna dilengkapi sebuah set meja makan 6 kerusi berwarna hitam dengan deretan lampu gantung yang menyinari segenap ruang. Menariknya, di sini juga terletaknya rak buku yang dibina khas dengan pintu berupa papan hitam. Sesuai untuk digunakan anak-anak ketika sesi belajar mahupun untuk menyiapkan kerja sekolah. Ini bererti ruang makan ini bukan sahaja digunakan ketika waktu makan tetapi juga digunakan untuk sebagai ruang ulang kaji bagi si cilik.
Ruang makan dwi-fungsi ini terletak betul-betul di sebelah dapur bagi memudahkan pergerakan penghuninya selain dilengkapi dengan kaunter sarapan (breakfast counter) dua tempat duduk. Dari sudut ini, si ibu dapat memantau anak-anak dari jauh sambil menyediakan juadah buat keluarga tercinta.

PENGGUNAAN RUANG NEGATIF
Kebiasaanya, pemilik kediaman mungkin buntu dan tidak pasti bagaimana mahu menggunakan sepenuhnya ruang bawah tangga tanpa terlihat kosong dan hambar. Di kediaman ini, ruang tersebut telah mengalami transformasi penuh, menjadikannya sebagai sebuah sudut dengan fungsi yang tersendiri.
Sebuah bench atau kerusi panjang di bina bagi menambah kapasiti tempat duduk agar bisa digunakan ketika tuan rumah mengadakan majlis keramaian mahupun perjumpaan. Idea bijak ini juga telah digunapakai untuk sudut belakang pintu masuk utama kediaman ini.
Terdapat sebuah rak kasut bersama tempat duduk yang ditempah khas (custom made) bagi memudahkan para tetamu dan juga tuan rumah. Elemen seperti ini bukan sahaja membuatkan kediaman tampil menarik taetapi juga dapat memastikan setiap ruang sentiasa dalam keadaan yang kemas dan bersih. Sekaligus memudahkan tugas-tugas pembersihan untuk pemilik.

IDENTITI KAMAR TIDUR
Dari kebanyakan ruang yang terdapat di sesebuah rumah, bilik tidur merupakan ruang yang paling peribadi. Walaupun ia mungkin tidak akan terlihat langsung oleh tetamu anda, bilik tidur juga berhak untuk diberikan perhatian. Inilah yang digambarkan dalam kediaman ini apabila setiap kamar tidur dihias dengan memberi sepenuh perhatian pada setiap kemasan dan perincian.
Penggunaan rona neutral bertona gelap masih lagi dikekalkan di bilik tidur utama, sama seperti ruangan di tingkat bawah. “Mood” atau persekitaran berkonsepkan moden kontemporari ini dapat membangkitkan perasaan tenang dan nyaman ketika sedang berehat.
Lain pula halnya untuk bilik tidur anak perempuan dan lelaki kerana masing-masing mempunyai kegemaran dan kecenderungan yang tersendiri. Bersesuaian dengan usia yang sedang meningkat remaja, penggunaan warna pastel yang lembut dan tidak terlalu terang telah menjadi pilihan untuk bilik anak gadis. Manakala untuk adik lelaki pula, suasa lebih ceria dan bertenaga telah diterapkan dengan penggunaan kertas dinding bercorak serta beberapa percikan warna-warna terang seperti merah dan kuning.

+ INFO KEDIAMAN
Jenis Kediaman: Rumah teres dua tingkat
Konsep: Moden
Keluasan: 1733 kaki persegi
Spesifikasi: 4 bilik tidur, 3 bilik air

Sliding door ini adalah sejenis pintu yang bergenerasi baru di dunia sekarang. Semua yang mempunyai sliding door dirumah, pasti adalah orang yang kaya atau orang dulu kata, orang ada-ada. Terdapat semakin banyak jenis pintu yang tersedia untuk digunakan dalam reka bentuk rumah. Pintu sliding adalah salah satu daripadanya atau orang Malaysia kini lebih mengenali sebagai sliding door. Apakah sebenarnya sliding door? Sliding door, seperti namanya, adalah pintu yang dibuka dan ditutup dengan gelongsor ke sisi. Sliding door ini berbeza daripada yang lain kerana ia dibuka dan ditutup dengan menarik atau menolak daun pintu. Untuk membuka dan menutup pintu ini, anda mesti mengalihkannya ke sisi. Walaupun pintu itu nampak seperti canggih, tetapi ia mempunyai kelebihan dan kekurangannya. Kini, saya akan menceritakan apa kelebihan dan kekurangannya.

Pertama sekali adalah kelebihannya.

Mampu Menjimatkan Ruang

Kelebihan terbesar sliding door ialah ia boleh menjimatkan banyak ruang. Ruang yang diperlukan untuk membina sliding door ini adalah lebih kecil daripada pintu tradisional. Jika pintu biasanya memerlukan lokasi yang ditetapkan untuk ayunannya, ia berbeza daripada sliding door yang tidak. Pintu ini boleh disembunyikan dengan menggelongsorkannya ke dinding seterusnya. Akibatnya, ruang yang diperlukan tidak keterlaluan kerana ia hanya sebaris.

Ketahanan Lebih Kuat

Pintu konvensional selalunya disimpan bersama hanya dengan engsel. Ini mengurangkan ketahanannya. Tidak seperti sliding door, yang memerlukan bingkai tertentu. Bingkai ini, selain berfungsi sebagai tempat duduk, boleh membantu untuk menambah baik pembinaan sliding door. Kehadiran bingkai juga bermanfaat dalam meningkatkan kekuatan dan ketahanan sliding door ini. Akibatnya, sliding door lebih selamat kerana ia lebih sukar untuk rosak dari luar.

Bagaimana pula dengan kekurangannya? Kedua adalah kekurangannya pula.

Permasangannya adalah sangat rumit.

Adakah anda ingin menggunakan sliding door? Adalah disyorkan untuk mendapatkan bantuan profesional untuk memasangnya. kenapa? Kerana pemasangan sliding door ini agak rumit. Sliding door, berbanding dengan pintu konvensional, memerlukan proses pemasangan yang berbeza. Dalam siaran berikut, kami akan cuba memberikan arahan langkah demi langkah untuk memasang sliding door.

Tidak boleh tutup dengan rapat.

Satu lagi kelemahan sliding door ialah ia tidak boleh ditutup sepenuhnya. Sebenarnya, dengan menggunakan kaedah tertentu, nampaknya pintu ini mungkin tertutup rapat. Walau bagaimanapun, terdapat beberapa jurang yang ditinggalkan oleh sliding door ini di sisi yang berkaitan dengan bingkai. Apabila memasang sliding door di bilik tidur atau bilik mandi, anda mesti memberi perhatian kepada perkara ini. Berhati-hati anda menggunakan aksesori tambahan untuk menutup celah di bahagian tepi.

Jadi, ini adalah apa kelebihan dan kekurangan sebuah sliding door. Jadi, jikalau anda inginkan sliding door di rumah anda, buat lah permikiran jauh terlebih dahulu atau bertanya kepada pakar.


Ketahui Jenis Kerosakan Dinding Dan Cara Atasinya. Dinding rumah merupakan elemen yang penting untuk sebuah rumah. Anda harus mengenal pasti keadaan dinding rumah anda. Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah :

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

Cuba letakkan tangan anda pada dinding dan gerakkan pada sepanjang dinding. Adakah anda dapat rasakan seumpama tedapat alunan pada dinding rumah anda? Jika ya, bermakna dinding rumah anda ada masalah ini.

Masalah ini biasanya berpunca daripada tukang plaster / lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

Dua kesan yang berbeza disini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada disebalik plaster. Mungkin kalau kita pecahkan lapisan plaster, banyak lagi kerosakkan yang boleh kita nampak.

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.

Tidak dinafikan mesti ada dikalangan anda yang berasa bimbang atau sekiranya tersalah membuat pilihan warna cat dinding rumah untuk tampak cantik.

Kini, anda tidak perlu lagi bimbang kerana anda boleh memilih warna cat yang tepat dan bersesuaian untuk dinding rumah dengan mengunakan bantuan aplikasi Nippon ColorCreation.

Nak tahu bagaimana caranya? Ikuti langkah ringkas yang telah disediakan.

Pertama, anda harus memuat naik aplikasi Nippon ColourCreation di telefon pintar menerusi App Store dan Google Play Store.

Seterusnya, anda klik butang ‘+’ kemudian ‘Add a photo’ dalam aplikasi tersebut seperti yang tertera pada gambar.

Selepas itu, muat naik gambar dinding rumah anda sebelum memilih warna cat kegemaran anda di ruangan ‘Colour Creations Palette’ yang tersedia lebih daripada puluhan pilihan warna.

Hasilnya, anda boleh melihat sekiranya warna cat tersebut bersesuaian atau pun tidak mengikut citarasa masing-masing.

Bukan itu sahaja, anda juga berpeluang untuk melihat hasil sebelum dan selepas dengan mengunakan aplikasi ini

Kalau pilihan warna sudah berkenan di hati, jadi anda dah boleh cepat-cepat terus pergi beli dan cat dinding rumah dengan segera.

Dengan langkah ini, anda bukan sahaja tidak lagi akan berasa bimbang jika tersalah pilih warna cat tetapi dapat juga menjimatkan masa anda.

Sumber: Nippon Paint Malaysia

Baca artikel seterusnya di bawah;

Cara mencuci baju yang salah antara punca pakaian cepat rosak. Mesti ramai tak sedar perkara ni. Nak basuh baju, bukan pakai humban je ye. Ada beberapa tertip yang perlu anda lakukan. Berikut 13 kesalahan yang dilakukan ketika mencuci pakaian.

Selaian pengasingan mengikut warna, jenis fabrik juga perlu diperhatikan.

Jika terdapat kotoran degil seperti minyak, cat dan sebagainya, bersihkan sisa otoran tersebut terlebih dahulu sebelum di cuci. Khuatir nanti ia merebak ke pakaian lain

Bahaya guna sabun serbuk ni. Nanti tinggal debu-debu putih melekat pada pakaian. Dah kene cuci semula. Nak selamat, buat air sabun terlebih dahulu. Baru masukkan pakaian.

Ini antara punca zip pada pakaian cepat rosak. Sebaiknya, tutup zip sebelum pakaiana dibasuh. Jika dibiarkan zip terbuka ketika basuh, ia akan menyebabkan giginya rosak

Berbeza pula bagi butang, ia perlu dibuka atau dileraikan daripadanan. Jika tidak, butang mudah tercabut

Penggunaan peluntur yang berlebihan dan secara kerap akan menyebabkan pakaian akan mudah mereput dan fabrik menajdi keras

Ni mesti ramai yang buat kan? campak sahaja semua pakaian dalam mesin basuh. Walaupun anda menggunakan bekas atau beg khas untuk mencuci pakaian dalam ia tetap akan merosakkan bentuk asal. Sebaiknya, ia menggunakan teknik rendaman dan cucian ringan

Kandungan kimia di dalam pelembut pakaian akan menyebabkan tuala mempunyai daya resapan yang kurang.

Untuk penjimatan dan kecekapan tenaga, pastikan cucian yang dilakukan secara maksimum. Namun, tidak terlalu padat.

Saat tengah seterika baju, tiba-tiba terbakar. Mesti anda gelabahkan. Bukan sekadar pening memikirkan baju yang dah berlubang, kesan yang melekat pada seterika pun boleh jadi hangus dan menjejaskan pakaian lain.

Kesan hitam pada tapak seterika disebabkan oleh fabrik yang terbakar memang sudah menjadi kebiasaan. Disebabkan oleh lapisan hitam ini juga ia berpotensi meninggalkan kesan pada pakaian lain. Ada juga akan mengakibatkan pemanasan tidak sekata pada tapak seterika.

Langkah mudah adalah beli sahaja seterika baru. EH! nanti dulu. Kotoran je, bukan tak boleh dibersihkan. Seterika masih elok dan boleh digunakan. Terdapat pelbagai cara untuk mencuci atau menanggalkan kesan terbakar pada tapak seterika. Namun kali ini, Impiana nak tunjuk cara paling mudah dan murah iaitu hanya dengan menggunakan garam.

Bahan-bahan:

3 sudu Garam (tak halus dan tak kasar)
2 keping surat khabar

Cara-cara:

1. Bentangkan surat khabar dan letakkan garam di atasnya

2. Panaskan seterika pada suhu yang paling panas

3. Gosok seterika pada garam berulang kali sehingga semua kesan hangus tertanggal dan permukaan seterika berkilat


Design Kipas Bukan Main Lawa, Tapi Bila Musim Panas Masih Rasa Bahang Panas. Ini Cara Pilih Kipas Yang Betul

Beli kipas design canggih tapi tak tahu fungsi kipas. Ada pulak yang beli kipas ikut bilah, Katanya kalau banyak bilah lagi sejuk, kalau bilah kurang angin kurang. Eh! macam-macam la. Susah sangat ke nak pilih kipas ni? Tak susah cuma kalau ada ada ilmu yang betul tentang kipas ni mesti mudah untuk buat keputusan ruang dalam rumah anda pun akan lebih nyaman. Silap hari bulan penghawa dingin pun tak perlu dah lepas tahu fungsi kipas.

Sekarang kan musim panas. Orang kata pasang kipas siling pun bahang. Nak pasang aircond sentiasa takut bil pula melambung-lambung. Tapi sebenarnya ramai tak tahu kipas siling ada function berbeza ketika cuaca panas dan sejuk.

Kalau negara sejuk paling kita tahu mereka pasang heater, atau fireplace. Tapi bila summer anda pernah dengar tak ada summer fan dan winter fan.

Bunyi macam pelik kan, tapi sebenarnya dekat Malaysia pun dah wujud dah benda ni. Dan paling menarik ia dapat juga jimatkan duit dari bayar bil aircond terlampau.
Haaaa, nak tahu ke? Mungkin ada yang dah guna pun kipas macam ni dekat rumah.

Apa Itu Fungsi Reverse Setting

Kebiasaanya kipas siling akan sejukkan rumah dengan menolak udara dari atas ke bawah, tapi sebab di Malaysia ni panas jadi udara panas stay di atas siling dan bila kita buka kipas udara panas tadi yang akan turun ke bawah so ia tak menurunkan suhu dalam rumah pun tapi ia hanya membuat kita rasa sejuk sedikit. Malahan kita selalu rasa macam berbahang betul tak? Kalau perasan bilah kipas kan senget dan ia akan menolak udara panas di atas turun ke bawah. Dan ia adalah function winter fan. Kita sebenarnya memerlukan function summer fan bukan winter fan.

Jadi sekarang kalau beli kipas siling boleh cari kipas siling yang ada reversible function. Ada banyak brand sebenarnya. Bukan pasang kipas speed 5-6 yang menjadikan kita sejuk. Tapi function clockwise dan counter-clockwise yang akan memberi kesan sejuk yang berbeza.

Faham kan sekarang kenapa buka kipas laju macam nak tercabut pun masih rasa panas dan bahang. Udara panas yang ringan tu akan terapung di atas dan udara sejuk akan mula mendap kebawah. Jadi kita perlu pasang kipas counter clockwise kalau nak rumah kita sejuk dan nyaman sentiasa.

Tips : Pastikan kipas siling bekerja pada kelajuan yang perlahan. Kalau tidak nanti dia bagi wind chill effact . Tapi kalau siling rumah tinggi boleh guna kadar sederhana. Dengan cara ni pun dah boleh jimat tenaga eletrik dan duit. Save Energy Save Environment.

Boleh periksa pada remote kipas anda dulu kalau ada funtion forward & reverse.

Rumah, selain daripada menjadi tempat berteduh ketika hujan serta terik mentari, ianya juga turut menjadi tempat kita menghindari serta membebaskan diri daripada segala kekusutan yang melanda baik di pejabat atau rutin seharian di luar rumah. Kediaman yang kita miliki sepatutnya tenang dan mendamaikan.

Jika kediaman anda terletak di kawasan kampung yang jauh dari hiruk pikuk bandar, anda bertuah, posting kali ini adalah guideline kepada mereka yang menetap di tengah ibu kota yang mungkin di malam hari masih lagi terganggu dengan bunyi bising.

Manfaat Penggunaan Permaidani

Kebanyakan lantai di rumah, disaluti dengan jubin marmar. And boleh bayangkan bagaimana kusutnya kita rasa bila barang terjatuh di atas lantai jubin. Bising sudah pasti, yang tidur lena pasti terbangun. Untuk ini, anda dinasihati untuk menghamparkan karpet yang sesuai dengan tema hiasan dalaman rumah. Karpet berupaya untuk menyerap bunyi bising dan juga berupaya untuk menampung barang yang terjatuh daripada pecah.

Dekorasi kedap bunyi

Langsir dan tirai bukan sahaja berfungsi sebagai pelengkap dekorasi kediaman, malahan ianya amat bermanfaat dalam mengekang bunyi bising dari luar rumah terutamanya jika dinding kediaman anda tidak mampu menjadi barrier menghalang bunyi bising dari luar,  anda masih boleh mendengar dengan jelas bunyi kesesakan jalan raya di luar. Cadangan mantap untuk anda adalah, gunakan langsir dari material berkualiti dan tebal.  Selain daripada menggunakan langsir serta tirai, anda juga boleh menggantung lukisan kanvas yang  boleh menyerap bunyi bising, paling penting pastikan kediaman anda tidak terlalu kosong dengan perabot.

Gabungan keselesaan dan praktikaliti

Tahukah anda susun atur strategik sofa serta rak buku di kediaman mampu berperanan sebagai silencer yang amat efektif. Tip ini amat praktikal untuk diterapkan di kediaman yang bersambung dengan jiran seperti semi-D dan apartment yang mana jika dinding anda bersambung dengan jiran, kita sering terdengar bunyi ketukan di dinding sebelah. Untuk mengekang isu ini, anda boleh sandarkan sofa berkusyen serta boltkan rak buku di dinding yang bersambung. Selepas itu, susunkan dengan teratur seberapa banyak buku yang ada dalam simpanan anda dan voila, anda tidak perlu lagi merungut bunyi bising dari kediaman sebelah.

Bahagikan ruang

Tip ini pula amat berguna untuk anda yang mendiami rumah jenis studio dan townhouse berikutan susunan ruangnya yang berbentuk memanjang dan mempunyai banyak ruang kosong. Tanpa susunan yang betul, suara anda akan bergema segenap ruang kediaman. Anda perlu membahagikan kediaman anda mengikut beberapa seksyen. Penggunaan partition serta pasu bunga sebagai pengasing antara ruang amat sesuai untuk diaplikasikan. Tumbuhan tersebut bukan sahaja mampu bertindak sebagai pemisah antara seksyen bahkan berupaya membekalkan anda udara segar.

Guna perkakas rumah yang cekap bunyi serta tenaga

Mencari keberkatan rezeki adalah sesuatu yang dituntut di dalam agama Islam. Rezeki yang berkat dan mendapat rahmat Allah swt besar maknanya di dalam kehidupan kita. Kerana rezeki yang baik adalah salah satu faktor kebahagian jiwa insan yang hidup di dunia ini.

Puan Che Salamiah binti Malik, adalah seorang usahawan Zakat Selangor dalam bidang pemprosesan makanan rempeyek. Beliau merupakan usahawan Zakat Selangor daripada daerah Klang yang telah menerima bantuan Zakat Selangor iaitu bantuan Modal Pusingan sebanyak 1,000.00 pada Mei 2014 dan 2,000.00 pada Disember 2017.

Beliau juga telah menerima bantuan bagi Label Produk di bawah pembangunan produk berjumlah 3,500.00 bagi menaik taraf pembungkusan produknya.

Manakala usahawan Norazimah Hazmi mendapat bantuan Zakat Selangor di bawah projek usahawan lori bergerak. Pada Julai 2016, beliau juga menerima bantuan modal pusingan sebanyak 1,500.00 dan bantuan peralatan perniagaan sebanyak 1,870.16.

Beliau aktif menjalankan perniagaan beliau secara bergerak di merata tempat tanpa mengira waktu di tapak niaga seperti pasar malam, karnival, majlis-majlis, bangunan kerajaan dan sebagainya. Komitmen baik yang ditunjukkan beliau dengan menyertai pelbagai program anjuran Zakat Selangor terzahir jelas pada perniagaannya yang berkembang maju.

Dua kisah yang sangat memberi inspirasi ini mungkin tidak disedari oleh ramai orang. Mereka berdua adalah contoh usahawan yang dulunya penerima zakat, kini menjadi pengeluar zakat perniagaan. Inilah rahsia keramat dalam keberkatan menunaikan zakat, iaitu menyuburkan perniagaan dan menambahkan keberkatan rezeki.

SENANGNYA KIRA ZAKAT PERNIAGAAN

Kira mudahnya ialah dengan mengira hasil Aset Semasa ditolak dengan Belanja/Liabiliti Semasa, darab dengan 2.5%.

ASET SEMASA tu bermaksud : Baki tunai di bank, baki tunai di tangan, hutang yang dijangka akan diterima dan nilai stok niaga boleh jual.

LIABILITI SEMASA pula bermaksud: Hutang pembekal dan hutang-hutang lain seperti bil eletrik, air dan sewa pejabat.

Maka, jumlah aset semasa ditolak dengan libiliti semasa didarabkan pula dengan 2.5%. Maka dapatlah jumlah zakat yang kena ditunaikan.

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!


Ilham Suai Padan Memerlukan Keseimbangan Warna Dan Gaya

SUAI PADAN WARNA NATURAL DAN WARNA PANAS SERTA  DINGIN DALAM SATU RUANG. MASIH TIDAK NAMPAK KETERLALUAN MALAH SEDAP MATA MEMANDANG

Bohemian, Eklektik, Moden klasik, segalanya disuai padan agar menampilkan satu gaya yang tersendiri. Ramai di kalangan kita menyatakan kediaman mereka adalah suai padan. Namun sejauh mana suai padannya itu? Biar apa pun yang kita pilih, keseimbangan dalam dekorasi sangat penting. Bukan sekadar perabot cantik dan dempak. Tetapi keseimbangannya dalam sebuah ruang. Adakah sesuai dan menyerlahkan di antara satu dengan lain atau tidak?

PELBAGAI REKAAN , BENTUK DAN GAYA. NAMUN DIHARMONIKAN DENGAN KELOMPOK WARNA KEDAM DINGIN YANG SAMA. CORAK HARIMAU BINTANG MENCURI PANDANG DITENGAH-TENGAH KELOMPOK PERABOT POLOS.

Warna juga memainkan peranan penting. Ruang adakala perlu dikejutkan dengan 1 warna asing. Agar tidak kekal kejung dan membosankan. Apa yang paling penting adalah keseimbangan antara warna. Seperti konsep Bohemian yang mewah dengan warna namun pemilihan warnanya perlu berada dalam kelompok yang tepat. Tone yang sama.Bukan sesuka hati. Bagaimana pula eklektik? Yang mencampurkan lama dan baru timur dan barat. Apakah elemen penting yang perlu ada dalam semua perabot ini.

NILAI KONTRA TAPI TAMPIL HARMONI? BAGAIMANA? PILIHAN PELBAGAI RONA HIJAU YANG BERBEZA NAMUN BILA DILIHAT SECARA KESELURUHAN, IA TAMPIL INDAH.

Bersama keseimbangan yang bijak ruang pasti akkan tampil lebih elegan dan mewah. Anda tidak perlu terburu-buru. Pemerhatian yang tepat perlu ada dan rajin-rajin melihat rujukan. Simple-simple je di IMPIANA.

PADANAN KLASIK, RETRO, FUTURISTIK DALAM SEBUAH RUANG. MASING-MASING BEGITU UNIK DAN SEIMANG TANPA ADA MANA-MANA YANG MENDOMINASI TITIK TUMPU RUANG INI.

Dinding rumah merupakan elemen yang penting untuk sebuah rumah. Anda harus mengenal pasti keadaan dinding rumah anda. Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Disini IMPIANA ingin berkongsi sedikit tentang jenis-jenis kerosakan yang biasa berlaku pada dinding kediaman anda.

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah :

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

Cuba letakkan tangan anda pada dinding dan gerakkan pada sepanjang dinding. Adakah anda dapat rasakan seumpama tedapat alunan pada dinding rumah anda? Jika ya, bermakna dinding rumah anda ada masalah ini.

Masalah ini biasanya berpunca daripada tukang plaster / lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

Dua kesan yang berbeza disini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada disebalik plaster. Mungkin kalau kita pecahkan lapisan plaster, banyak lagi kerosakkan yang boleh kita nampak.

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.

Bagi anda yang mempunyai barangan perabot yang diperbuat daripada kayu rotan misalnya, sudah pasti ingin mengetahui bagaimana cara dan kaedah yang betul untuk membersihkannya.

Jangan ada yang tidak tahu, anda seharusnya membersihkan perabot yang diperbuat daripada kayu rotan ini dengan cara yang betul supaya jangka hayat barangan perabot ini dapat tahan lebih lama.

Jadi, dalam segmen Tip Impiana episod kali ini kami kongsikan bagaimana cara dan kaedah yang betul untuk membersihkannya perkongsian bersama oleh Puan Zulaikha, pengasas dan pemilik jenama barangan rotan, Booming Plus.

Sekiranya anda ingin mengetahui lebih lanjut bagaimana caranya untuk membuatkan dekorasi ruang dalaman rumah tampak lebih moden? Anda boleh tonton video penuh pada pautan di bawah;

Kebanyakan kita pastinya pernah menghadapi masalah tahi cicak yang memenuhi sudut pintu dan celahan tingkap. Amat menjengkelkan dan naik kembang tekak bila tengok lama-lama kan? Sememangnya sudah menjadi kemestian untuk dibersihkan, walaupun tahu tahi cicak akan berkumpul semula dicelah-celah tingkap tadi. Bukan mudah nak bersihkan, lebih-lebih lagi yang sudah mengeras kerana dibiar lama.
Buat pemilik rumah yang sudah buntu macam mana nak kurangkan masalah jelek ini, wanita ini ada kongsikan tips dan panduan membasmi tahi cicak dengan hanya menggunakan tiga bahan. WOW!

Tak mahu berperang dengan cicak, lebih baik cari jalan elak dari cicak buat onar di tepi tingkap dan lantai.
Kita buat spray penghalau.

Bahan-bahan yang diperlukan ;
– 1/3 Cuka makan
– 1/3 Air
– 1/3 Cecair pencuci pinggan

Campurkan kesemua bahan tadi mengikut nisbah yang ditetapkan di dalam botol spray. Kemudian semburkan pada kawasan yang selalu menjadi pusat perkumpulan cicak. Selain cicak, gabungan bahan tersebut juga boleh digunakan untuk menghalau semut. Semoga bermanfaat dan selamat mencuba!


Cara Mudah Untuk Baiki ‘Extension Cord’

Mungkin sebelum ini, ada di kalangan anda yang pernah membuang ‘extension cord’ apabila ia sudah rosak dan tidak lagi boleh diguna pakai. Tambahan pula, masalah kerosakan pada ‘extension cord’ tidak dapat dikenal pasti sudah pasti ada yang terus sahaja membuangnya ke tong sampah.

Tetapi, tahukah anda sebenarnya ada cara mudah untuk membaiki ‘extension cord’ yang telah rosak. Jadi, jika anda mempunyai peralatan eletrik tersebut yang telah pun rosak, anda masih boleh membaikinya dengan cara yang sangat mudah.

Dalam episod Tip Impiana bersama Sis Letrik, kami tampilkan Cik Aqilah, pengasas dan pemilik Aiszzy Electronics Enterprise untuk berkongsi tip dan cara mudah untuk membaiki ‘extension cord’.

Pertama sekali, apa yang anda perlu lakukan adalah untuk mengenal pasti masalah kerosakan pada ‘extension cord’ anda. Kebiasaannya peralatan elektrik ini rosak berkemungkinan oleh kerana masalah ‘Life Wire’ putus atau longgar.

Kedua, peralatan yang diperlukan untuk membaikinya adalah menggunakan ‘Test Pen’ yang berfungsi untuk mengenal pasti arus elektrik peralatan elektrik dalam keadaan baik atau pun tidak.

Sekiranya anda ingin mengetahui bagaimana caranya untuk membaiki ‘extension cord’ ini, anda boleh tonton video penuh pautan di bawah;

Rumah-rumah zaman sekarang kebiasaannya sempit dan tidak ada tanah seperti rumah ibu bapa kita di kampung. Tambah-tambah yang tinggal di bandar dan menetap di rumah bertingkat. Tapi walau apa pun kekangan kalau dah suka dan minat, dinding pun boleh kan? Jom tengok idea mana satu yang boleh kita buat di rumah.

Rumah mahal sangat! Kami baru saja berkahwin dan ingin memiliki rumah sendiri. Apa yang patut kami lakukan untuk pembelian rumah pertama ini?
Ini panduan yang dikongsikan oleh Dr. Azizul Azli Ahmad,

Panduan ini asas sahaja,moga membantu yang nak beli rumah pertama bertambah kacak jelita.
1. Modal membeli rumah pertama antara 15%-16% dari harga rumah yang nak dibeli
(10% deposit + 3% S&P + 2.5% pinjaman + 0.25% penilaian)

2. Asasnya 90% pinjaman untuk rumah pertama, tetapi ada bank yang tawarkan hingga 95%, 100% dan 105% bergantung pakej yang mereka tawarkan.
(ada skim rumah pertama yang BSN dan BR tawarkan 100%)

3. Deposit 10% boleh datangnya dari KWSP anda, boleh berunding dengan tuan rumah untuk tempoh menunggu.

4. Bawak ‘pay slip’ kemana mana bank berhampiran mintak dia hitung kelayakan gaji kita. Berapa harga rumah yang kita layak beli.

5. Buat sedikit kajian, pastikan hartanah yang kita beli ada potensi seperti dekat kemudahan awam dan fasiliti awam yang baik.

6. Buat lawatan dua waktu, sekali siang sekali malam. Jika padat dengan orang, ada potensi untuk disewakan jika kita nak sedikit keuntungan.
(Jangan padat dengan Nepal atau Bangla, nanti sukar kita nak tinggalkan)

7. Cari rumah yang sesuai dengan margin gaji kita, jangan beli yang terlampau mahal.
 (Gaji Tahunan x 5.5 = Harga Rumah Kita)

8. Jangan mudah jatuh cinta dengan satu hartanah, lihat 100 hartanah, lawat 10 dan belinya 1.
Berusahalah Anak Muda, kita bukan kerabat diraja. Kita rakyat jelata yang kena usaha untuk dapat rumah pertama.

Kredit FB : Azizul Azli Ahmad

Salah satu aspek yang paling penting untuk mempunyai kediaman yang nyaman dan bahagia ialah kebersihan lantai dan permaidani. Walaupun terletak pada bahagian paling bawah, tetapi kita tidak boleh mengambil mudah dan tidak membersih permaidani dan lantai . Buat para ibu atau pemilik rumah yang prihatin dan peka, pastinya hal kebersihan dan penyelenggaraan dilakukan agar lantai rumah sentisa nampak baru dan bersih.

Membaik pulih permiadani yang terkena api puntung rokok.
Untuk permaidani yang terbakar sedikit akibat terkena puntung rokok, jangan khuatir, anda masih boleh guna permaidani tersebut dengan mengikut kaedah mudah ini.

Pertama sekali, potong bahagian yang terbakar menggunakan gunting kecil yang tajam. Lakukan dengan berhati-hati untuk mengelakkan daripada tergunting terlalu dalam. Selepas digunting dengan cermat, sapukan cecair pencuci pada bahagian yang rosak, diikuti cairan cuka makanan sebelum ditekapkan dengan lapisan tisu atau kain bersih yang akan menyerap di atas permukaan bahagian berkenaan. Kemudian biar sehingga kering.

Menaggalkan kesan hitam dari tumit kasut pada lantai.

Anda boleh gunakan cara yang paling simple untuk mengembalikan kilatan lantai jubin yang telah dikotori kesan hitam menjengkelkan tersebut dengan menggunakan pemadam getah sahaja. Kemudian sapu habuk pemadam yang tinggal and you are good to go. Mudah kan?!

Hapuskan tompokan kotoran di atas permaidani tebal.
Cuba gunakan pewarna yang sama dengan warna latar permaidani tersebut. Campurkan pewarnadengan air panas bagi menghasilkan perekat nipis. Kemudian, sapukan pada tompok kotoran yang mencacatkan permaidani anda. Biasanya cara ini akan memberikan hasil yang memuaskan.

Menutup kesan calar yang dalam pada lantai kayu.
Isikan ‘longkang’ pada kesan calar yang dalam itu dengan kayu plastik. Bahan pengganti itu mestilah mempunyai warna yang sama atau mirip dengan kayu asal. Anda perlu melakukan beberapa try and error sebelum dapat warna yang benar-benar sepadan. Setelah plastik tersebut lekat dan kukuh, gosok permukaan dengan kertas pasir perlahan-lahan supaya lantai kembali licin dan rata.

Membetulkan bucu permaidani yang ‘melentik’

Jahitkan sehelai kanvas dibawah bahagian bucu permaidani yang bermasalah. Ini akan menyebabkan permaidani tersebut ‘jatuh’ selain dapat membantu permaidani untuk tahan lebih lama.


Salah Pilih Tanah Hasilnya Pokok Kurus Tak Bermaya, Ini Panduan Mudah Buat Newbie

Kualiti tumbuhan berpasu bergantung pada jenis tanah atau medium yang digunakan. Oleh sebab itu pemilihan jenis medium tanaman yang bakal digunakan adalah penting. Jika anda lebih gemar membeli medium tanaman yang terdapat di kedai atau nurseri, kenal pasti kandungan bahan yang terdapat pada pembungkus produk. Hal ini penting untuk memastikan tanah yang dibeli sesuai dengan keperluan tanaman. Terdapat dua perkara yang perlu dikenal pasti sebelum pembelian dilakukan.

Kebanyakan medium tanaman yang terdapat di pasaran mengandungi bahan seperti sphagnum peat moss, perlite atau vermiculite dan beberapa bahan kompos yang lain. Sphagnum peat moss berfungsi untuk mengekalkan kelembapan medium kerana ia mempunyai kadar resapan air yang tinggi. Perlite berfungsi sebagai serat yang memastikan kandungan medium sentiasa poros di samping menyeimbangkan kandungan keseluruhan tanah. Kebiasaannya 10%-15% kandungan medium terdiri dari perlite. Manakala vermiculite mempunyai fungsi seperti perlite dan berupaya mengekalkan kelembapan tanah. Bahan kompos yang dicampurkan ke dalam medium tanaman memberi nutrien tambahan kepada tanah. Terdapat juga sebahagian medium tanaman yang terdapat di pasaran mengandungi ekstrak limau untuk menyeimbangkan pH tanah. Dengan teknologi terkini, terdapat segelintir pengilang menggunakan ejen pelembap yang di adunkan ke dalam medium tanaman untuk mengekalkan kelembapan tanah.

2. Jenis Tanah

Terdapat empat jenis medium tanaman berpasu di pasaran antaranya ialah medium serba guna (all purpose), premium, profesional dan mengikut jenis tumbuhan (plant specific). Setiap satu mempunyai harga dan kandungan yang berbeza. Medium serba guna (all purpose) memerlukan tambahan baja (plant foods) untuk dibekalkan kepada tumbuhan. Medium tanaman dari jenis premium mempunyai saliran dan pengudaraan yang baik kerana kandungan perlite dan vermiculite yang tinggi. Manakala untuk campuran medium daripada jenis profesional mengandungi bahan medium lengkap yang diperlukan oleh tumbuhan dan berkualiti tinggi. Terdapat juga jenis medium yang direka khas mengikut jenis tanaman. Ia merupakan campuran   premium yang direka khas dan khusus untuk keperluan tumbuhan tertentu seperti kaktus.

Jenis-jenis medium tanaman (tanah)

Campuran tanah berasid. Untuk tanaman yang memerlukan asid yang tinggi

–          1 bahagian pasir dan perlite atau vermiculite

Campuran serba guna. Seusai untuk digunakan hampir kepada semua jenis tanaman

–          1 bahagian pasir, perlite atau vermiculite

–          I bahagian sphagnum peat moss

Tanah yang sesuai untuk tumbuhan sukulen dan kaktus

–          2 bahagian pasir dan perlite

Medium untuk semaian biji benih.

–          1 bahagian vermiculite

Tanah yang sesuai untuk pemindahan anak pokok dari bekas semaian

–          1 bahagian vermiculite

–          1 bahagian sphagnum peat moss

Tip memilih medium tanaman berpasu

Natural farming (NF) merupakan salah satu kaedah pertanian secara mampan dengan menggunakan sumber semulajadi yang berada di sekeliling kita seperti mikroorganisme, enzim serta baja yang dihasilkan sendiri dengan menggunakan tumbuhan dan haiwan.

Kebaikkannya adalah untuk menghasilkan makanan yang selamat, mesra alam di samping berupaya menyuburkan tanah secara alami.

5 jenis baja cecair (NF):

1. Baja hijau
2. Baja Buah-buahan
3. Baja berasaskan ikan
4. Baja berasaskan tulang
5. Baja berasaskan kulit telur/kerang/siput

Kaedah membuat baja hijau / Buah

1. potong 1 kg tumbuhan/buah seperti kangkung/batang pisang/buah muda)

*untuk baja buah, hanya ubah penggunaan 1kg sayur kepada 1kg buah-buahan. yang lainnya proses dan bahan perapan yang digunakan sama

2. Adunkan 1 kg tumbuhan hijau tadi bersama 1 kg gula merah ke dalam bekas yang kedap udara

3. Tutup mulut bekas simpanan dengan kain kasa atas kertas sahaja

4. Peram selama 7 hari

5. Tapiskan dan asingkan sisi untuk mendapatkan cecairnya.

6. Letakkan sisa pada permukaan tanah sebagai sungkupan.

7. Ambil 1 sudu besar cecair baja dan campurkan ke dalam 5 liter air

8. Jadikan bahan campuran tadi sebagai siraman pada tanaman sekurang-kurangnya dua minggu sekali

Zaman moden ni pun ramai sudah back to nature. Lebih gemar cara hidup yang sihat dengan mengamalkan pemakanan organik dan sebagainya. Hal ini termasuklah dalam perubatan. Ramai lebih gemar mengamalkan perubatan tradisional dari pengambilan pil atau ubatan yang diambil dari farmasi.

Sebelum ini, Laman Impiana ada kongsi beberapa resepi atau petua orang dulu-dulu untuk merawat beberapa penyakit antaranya ialah:

Kali ni, Laman Impaian nak ajak anda untuk cuba satu lagi resepi dari Thailand yang hanya menggunakan dua bahan untuk mengubati sakit lutut, menurunkan kadar asid urik dalam badan dan secara tidak langsung, bagi pengamalanya ia berupaya detox darah anda.
Teh herba thailand ini sangat ringkas, bahan-bahan yang diperlukan adalah seperti berikut:

4-5 batang serai
2-3 helai daun pandan
2 liter air

Cara-cara:
1. Rebus kesemua bahan selama 15 minit dengan api yang perlahan. Pastikan bekas atau periuk yang digunakan untuk merebus ditutup
2. Selesai merenih selama 15 mini, tutupkan api dan biarkan ia sejuk selama 15 minit
3. Minum air rebusan ini ketika masih hangat
Anda akan mengalami lawas yang kerap. Oleh itu, anda tidak digalakkan untuk ambil air rebusan ini 2 jam sebelum tidur. Jadikan minum rebusan ini sabagai amalan hari selama seminggu untuk melihat hasilnya.

Bedak bayi ibarat belerang yang mempunyai pelbagai kegunaanya sama ada untuk bersukan, menyelenggara perkakasan dan termasuklah sebagai remedi untuk kediaman. Bahan yang mudah diperoleh ini juga berupaya membantu tugas-tugas di kebun mahupun ladang anda. Berikut, 9 kegunaan bedak bayi yang perlu anda praktikkan.

1. Membasmi kehadiran semut di kebun

Taburkan bedak bayi di kawasan laluan semut dan bahagian yang kerap mendapat serangan semut. Semut tidak suka akan tekstur bedak yang berdebu.

2. Lindungi akar pokok

Masalah reput akar antara silent killer tanaman. Sedar tak sedar, tanaman anda mati secara perlahan-lahan. Untuk mengatasi masalah ini, anda salutkan keseluruhan akar pokok dengan badak bayi. Namun kaedah ini mudah di implimenkan untuk tanaman yang masih di peringkat anak pokok kerana ia tidak mempunyai akar yang banyak.

3. Membersihkan haiwan kesayangan

Si comel anda kerap menghabiskan masa di laman mahupun kebun. Hal ini akan menyebabkan adanya kekotoran dari kebun yang akan melekat di bulu si comel anda. Cara paling mudah untuk memastikan ia bersih semula adalah dengan melumurkan keseluruhan badan si comel dengan bedak bayi dan sikatkan bulunya ke bawah. Bukan sekadar bersih, bau nya pun macam nak bawa tidur je.

4. Penyelamat sarung tangan

Pernah tak alami masalah kesakitan atau sukar untuk menanggalkan sarung tangan selepas selesai berkebun? Lain kali, salut keseluruhan tangan anda sehingga di celah-celah jari dengan bedak bayi. Nanti anda tidak mengalami sebarang masalah untuk menanggalkan sarung tangan lagi.

5. Segarkan But atau kasut kebun

Jika kasut atau but berkebun anda sudah mula mengeluarkan haruman kurang enak, cuci dan keringkan di bawah teduhan. Kemudian letakkan sedikit bedak bayi di dalamnya. Nanti bila anda hendak memulakan tugas berkebun lagi, salut kaki dengan bedak bayi kemudian sarung kan stokin dan baru pakai but anda. Wanginyeeeeee.

6. Elak ancaman anak pokok

Anak pokok kerap mendapat ancaman haiwan perosak terutamanya siput. Mengatasi masalah ini, taburkan sedikit bedak pada pangkal dan bahagian daun anak pokok. Jangan terlalu banyak light-light sahaja. Tekstur bedak tersebut akan mengganggu pergerakan siput. Namun kaedah ini perlu diulang apabila bedak bayi yang ditaburkan mula hilang.

7. Lindungi biji benih

Untuk tujuan keselamatan melindungi biji benih yang baru disemai dari sebarang ancaman, salut biji benih dengan sedikit bedak bayi sebelum disemai. Aroma dan teksturnya tidak digemari oleh serangga perosak.

8. Penyelamat di waktu malam

Laman dan kebun anda kerap dikunjungi oleh haiwan yang aktif di waktu malam seperti musang dan memerang? Taburkan bedak bayi pada laluan yang berpotensi dan tanaman-tanaman yang kerap mendapat ancaman. Mereka tidak gemarkan tekstur bedak yang melekat pada tapak kaki mereka.

9. Elak perkakas berkebun anda dari mudah berkarat

Masalah perkakas berkebun berkarat akan berlaku jika penjagaan dan penyimpanan baik tidak dilakukan. Dah berkarat mesti nak beli yang baru kan. Apa kata selesai penggunaan, anda basuh perkakas tersebut dan keringkan sepenuhnya. Sebelum simpan, sapu permukaan besi yang berpotensi untuk karat dengan bedak bayi.


Cara Tanam Bendi Dalam Pasu, Pokok Rendang Dan Cepat Berbuah

Bendi atau juga dikenali dengan nama lady finger dan okra dalam bahasa inggrisnya antara tanaman jenis sayuran yang amat digemari pelbagai bangsa di Malaysia. Antara menu yang paling enak dihidang bersama bendi adalah seperti kari, asam pedas dan sebagainya.

Tanaman sayuran yang berasal dari keluarga hibiscus ini mempunyai kandungan kalori yang rendah iaitu antara 25 hingga 40 kcal bagi setiap 100g. Disamping itu juga, ia diperkaya dengan vitamin A, C, kalsium dan pelbagai mineral lain.

Kebiasaanya, pokok bendi mampu mencapai ketinggian lebih 1.5 meter dan mempunyai jangka hayat yang agak lama. Sebab itu,kebiasaan nya pokok bendi ditanam terus di atas batas.

Sebenarnya, pokok bendi juga sesuai ditanam di dalam bekas atau pasu. Hanya ada beberapa perkara yang perlu anda teliti untuk memastikan tanaman ini mendapat keperluan optimum untuk tumbesara sihat. Antaranya adalah:

1. Pasu

Pokok bendi memerlukan saiz pasu yang dalam untuk menampung akar tunjangnya. Ideal saiz pasu yang diperlukan adalah antara 3-5 gelon bagi setiap batang pokok. Namun jika anda mempunyai saiz yang lebih besar, ia mampu memuatkan 2-3 batang pokok bendi dalam satu bekas. Pemilihan material tidak menjadi masalah. Sama ada plastik, tanah liat, fiber dan sebagainya sesuai untuk dijadikan sebagai bekas tanaman.

Namun, anda perlu pastikan pasu atau bekas yang digunakan mempunyai lubang saliran untuk air keluar. Batang bendi jenis tidak tahan air bertakung, ia akan mudah dijangkiti kulat.

2. Medium tanah

Seperti tanaman sayuran yang lain, pokok bendi memerlukan medium tanaman yang seimbang. Medium tanaman yang telah siap dijual di pasaran amat sesuai digunakan. Yang menjadi kepentingan dalam penyediaan medium tanaman pokok bendi ini ia harus mempunyai sistem saliran dan pengudaraan yang baik.

Untuk memastikan keperluan nutrien yang diperlukan untuk tumbesaran pokok bendi mencukupi, medium tanaman seimbang yang telah siap dicampur tadi boleh diadun bersama sedikit bahan organik atau kompos.

3. Semai biji benih

Di pasaran terdapat pelbagai jenis benih bendi. Terbaru, jenis bendi renek. Sebaiknya, anda perlu pilih jenis bendi renek kerana ia lebih mudah diuruskan dan hasilnya cepat. Terdapat juga bendi berwarna ungu. Untuk jenis bendi biasa, ketinggian matangnya boleh mencapai 5 kaki.

Disebabkan pokok bendi mempunyai sistem akar tunjang, ia perlu di semai terus didalam pasu bagi mengelak masalah kerosakkan akar apabila pemindahan tanaman dilakukan. Sediakan lubang semaian antara 1/2 hingga 1 inci dalam di tengah-tengah pasu dan tanam 2-3 biji benih bagi setiap lubang. Tutup penuh lebung tersebut dan siram biji benih dengan air menggunakan penyembur. Letakkan pasu yang berisi benih tadi di kawasan yang mempunyai cahaya matahari terus dan pastikan medium tanamannya sentiasa lembap. Dalam tempuh 5 hingga 10 hari, biji benih yang disemai tadi akan mula bercambah

4. Lokasi
Pastikan pokok bendi menerima cahaya matahari terus sekurang-kurangnya 5 hingga 6 jam sehari. Sebaiknya, pastikan lokasi dipilih untuk meletakkan pasu yang telah ditanam pokok bendi tadi menghadap cahaya matahari di waktu pagi. Ini kerana, waktu pagi tanaman mula aktif menjalankan proses fotosintesis dan cahaya matahari amat diperlukan untuk proses ini

5. Siraman
Pokok bendi memerlukan medium tanaman yang sentiasa lembap. Oleh itu, pastikan siraman dilakukan paling tidak sehari sekali. Sebaiknya, siraman dilakukan di awal pagi. Ia bertujuan memberi sumber bekalan air yang diperlukan oleh pokok bendi untuk melakukan proses fotosintesis

Ramai yang cuba menanam semula sayuran dari keratan yang dibeli dari pasar. Antara sayuran yang berjaya ditanam semula adalah seperti daun sup, pokok ketumbar, kangkung, lobak dan pelbagai lagi.

Tapi kebiasaanya, tanaman yang dikatakan mudah untuk ditanam semula tadi mengalami kegagalan. Antaranya adalah daun ketumbar. Mana yang dah berjaya dicambahkan pun tetap tak tahan lama. Kenapa ye?

Sebenarnya, pokok ketumbar alah pada air. Hanya bahagian akarnya sahaja perlu bersentuhan dengan air. Tapi ramai yang rendam sampai pangkal batang dahan. Hal ini menyebabkan bahagian yang terendam rosak.

Jika anda masih merancang untuk menanam pokok ketumbar dari keratan yang di beli di pasar. Anda WAJIB ikut langkah mudah ini.

1.Tinggalkan batang daun ketumbar 1.5 inci dari akar dan pucuk-pucuk yang masih muda

2. Rendam bahagian akar sahaja di dalam air

3. Keesokan petangnya, bila dahan yang ditinggalkan dah nampak sihat, boleh dipindahkan ke tanah. Gunkan medium yang bercampur dengan pasir sedikit dan proses pemindahan sebaiknya dilakukan di waktu petang.

4. Tanam bahagian akar daun ketumbar sahaja. Kebiasaannya ramai yang tanam sampai tenggelam batang. Ini yang menyebabkan pokok ketumbar pada awalnya hidup namun tak tahan lama kerana pangkal batang yang tertanam menjadi basah.

Sumber: tanamitumudahkan.blogspot.my/

Terdapat pelbagai cara untuk membiakkan tanaman berbuah. Namun cara yang paling cepat dan memastikan baka yang dihasilkan terbaik adalah melalui keratan batang, tut dan cantuman dewasa.Bagi tanaman yang telah tua dan tidak produktif, cantuman dewasa adalah langkah terbaik. Kebanyakkan pengusaha ladang buah seperti durian dan mangga telah memperaktikkan kaedah ini.

Salah satu kaedah yang boleh di usahakan adalah melalui cantuman mata tunas. Kaedah dan peralatan yang diperlukan untuk melakukan cantuman mata tunas sama seperti cara cantuman dewasa yang lain. Namun sedikit berbezakera ia menggunakan kulit dan bahagian tunas sahaja.

Bahan-bahan:
– Induk yang sihat (pastikan induk yang dipilih mempunyai diameter batang atau dahan berukuran lebih kurang 1.5-2 cm
– Mata tunas (pastikan mata tuns yang diambil dari pokok yang pernah berbuah)
– Tali atau plastik pembalut
– Pisau

Cara-cara:
1. Toreh kulit dahan yang telah dipilih untuk dilakukan proses cantuman. Pastikan bahagian dalam dahan atau batang tidak tercedera. Ukuran yang diperlukan adalah 1.5cm lebar dan 2-3 cm panjang. Kupas dan buang keseluruhan kulit di bahagian tersebut

2. pilih mata tunas dari pokok yang sihat, berkualiti dan telah berbuah. Kupas kulit di sekitar mata tunas. Pastikan saiz mata tunas yang diambil berpadanan dengan ruang yang telah disediakan pada pokok penanti

3. Tempel tunas pada bahagian kulit pokok yang telah dikupas tadi.

4. Ikat kawasan cantuman dengan tape atau plastik pembalut sehingga kemas

5. Setelah 3 minggu proses cantuman dilakukan, buka pembalut dan pastikan bahagian cantuman kukuh bercantum dengan bahagian penanti dan masih segar. Jika mata tunas kering, ini menunjukkan proses cantuman anda gagal

Sebenarnya, tak susah nak biakkan orkid. Lebih mudah, melalui keratan. Tapi teknik atau cara yang akan menentukan hasilnya nanti. Kebiasaanya, medium arang, batu bata dan sabut kelapa digunakan dalam penanaman orkid.

Tapi bila terlalu banyak digunakan, ia akan menyebabkan pasu berat. Jadi, anda perlu sediakan tali atau dawai gantung yang cukup kuat. Kalau taak, pasu mudah jatuh ketika digantung. Anda nak angkat pun berat.

Sebenarnya ada cara naak kurangkan penggunaan medium seperti arang dan batu batu. Nak tahu, ikut cara semaian yang telah dikongsikan oleh AbangYop OrchidHunter

1.Pilih pokok yaang diambil benih. Ciri-ciri utama yang perlu diambil kira adaalh pokok tersebut mempunyai banyak daun dan terhindar dari sebarang penyakit kronik. Maksud rinkasnya adalah, pokok tersebut wajib dalam keadaan sihat. Pilih 3 batang dari pokok induk untuk dijadikan sebagai benih pokok baru. Boleh sahaja 1 atau 2, tapi 3 pokok lebih kuat dan cepat stabil.

Gunakan cutter yang tajam dan telah dibersihkan bagi mengelak keratan rosak dan mudah dijangkiti penyakit. Sapukan sedikit racun kulat pada bahagian yang dipotong.

2. Ini 3 pseudobuld yang telah di potong dari induk tadi

3. Potong hampir semua akar pada benih keratan. Jangan khuatir, bila akar lama dibuang, ia akkan menggalakkan pertumbuhan akar baru

4. Pastikan pasu yang digunakan mempunyai lubang udara pada bahagian dinding. Kalau tak jumpa pasu macam tu, boleh guna drill atau paku panas untuk tebuk sendiri lubang pada dinding pasu. Ia bertujuan memberi ruang pada akar baru menyelinap keluar dari pasu disamping menjadi lubang udara serta mempercepatkan aliran air hujaan atau siraman keluar dari pasu.

5. Inilah teknik yang dikatakan jimat serta meringankan pasu. Bahagian dasar pasu diletakkan polystyrene

6. Lepas itu, baru lah arang dan batu

7. Selesai sediakan bekas semaian, masa untuk tanam keratan benih tadi. Caranya, bukan timbus pangkal keratan dengan arang atau batu. Hanya perlu letak sahaja keratan tersebut di atas timbunan medium tadi

8. Ikat buld atau daun pada tali atau dawai gantung supaya stabil sementara menunggu akar baru mengikat

9. Boleh lah siram dan letakkan di bawah teduhan


Guna Perabot Basic Untuk Dapur Sempit, Tapi Ini Hasilnya

Sebelum ni, impana ada kongsikan beberapa ilham dekorasi dapur sempit untuk rumah flat. Antaranya ialah:

Dengan modal lebih kurang RM 1K, Puan hani berupaya menyiapkan keseluruhan dekorasi dapurnya dalam tempoh satu malam sahaja. Makeover melibatkan bahagian dinding yang di cat dan di tampal wallpaper, lantai di tukar dengan tikar getah baru, perabot-perabot yang rosak digantikan dengan yang baru.
Tidak cerewet dengan pemilihan perabot, yang menjadi keutamaan pada puan Hani adalah fungsinya. Lebih gemar memilih perabot yang ringkas, kebanyakkannya di beli dari kedai-kedai perabot biasaa sahaja.

Dari Modal RM 1K, saya dapat membeli perabot baru (3 buah0, cat 1 tong, wallpaper kaison 3 roll). Yang lain-lain seperti rak semua repurpose dari perabot yang lama. Pasang wallpaper sangkut kat dinding dan beberapa item diy sendiri seperti jam dinding.
Selain dari drill dan angkat perabot berat ke dapur semua saya buat sendiri je (termasuk cat, pasang wallpaper) Sebab suami pulun cat ruang tamu ketika tu. Kami makeover rumah serentak di semua bahagian kediaman.

Jingga…orang kata warna pinang masak. Aduhai sakit mata bila dihias di dalam kediaman. Adakah benar? Itu mungkin persepsi orang yang takut bermain dengan warna. Hakikatnya, jingga banyak membantu ruang agar nampak seri terutama mereka yang menghias rumah dengan set perabot jati perang mewah.

OREN DENGAN WARNA KAYU MEMANG ELOK…

TAK PERLU BANYAK SIKIT SANA-SINI PUN DAH NAIK SERI.

ANDA SEORANG YANG DRAMATIK? NI KALAU RUMAH AGAK GELAP MEMANG LAWA PAKAI WARNA OREN.

Usah digelapkan lagi rumah dengan cat warna senada. Perang bertemu perang apa je yang nampak ? Kesian kayu jati itu. Jadi antara warna yang serasi dalam kelompok perang adalah jingga. Jangan lupa kita mempunyai banyak pilihan rona jingga yang cantik lagi eksklusif. Mungkin bagi ruang kediaman yang agak gelap dan terkepung itu boleh ditukarkan moodnya dengan rona seumpama ini.

OREN LEMBUT PUN SESUAI UNTUK GAYA MODEN ATAU RETRO

SATU LAGI GAYA RETRO MODEN YANG NAMPAK EKSKLUSIF KAN…

MODEN KONTEMPORARI DENGAN SEDIKIT ESEN ALA-ALA ETNIK DI SITU…

Pereka kata lagi, rona jingga ini boleh merangsang selera anda untuk makan. Ia juga nampak ceria dan moden terutama bagi keluarga muda yang mempunyai anak-anak yang ceria membesar. Anda yang mempunyai karakter periang dan aktif juga serasi dengan warna seumpama ini. Cuma cari biasan atau tone yang paling sesuai.

DRAMATK DAN ELEGAN. MAKSIMALISM SESUAI BAGI ANDA YANG BERJIWA ARTISTIK

GAYA RETRO MEMANG MENARIK JIKA BIJAK MEMADANKAN WARNA YANG SESUAI.

SEGAR DAN CANTIK. TAK PERLU BANYAK ASAL PANDAI BALANCE PENGGUNAAN WARNA OREN NI.

Jaid jika ruang tamu anda memboasankan, semua warna kelabu, hitam atau putih, selitkan sebuah dua kerusi jingga yang boleh menyerlahkan seri suasana. Jika mahu berjimat sejambak bunga jingga atau kemasan jingga sudah memadai. Itulah kehebatan warna terang, tak nak guna banyak, sedikit sudah memadai.

MINIMALISM? SATU CUKUP KASI PERBEZAAN PERABOT DAN TAKLAH NAMPAK BOSAN

ILHAM YANG HAMPIR SAMA. OREN MENJADI PENYERI RUANG

SUAI PADAN YANG POPULAR DI KALANGAN PEREKA UNTUK WARNA JINGGA

Perabot yang paling penting dan utama di bilik tidur semestinya katil. Oleh kerana itu lah apabila anda memilih katil pastikan anda membuat keputusan yang tepat. Jangan hanya memandang atau menilai pada reka bentuk yang cantik semata. Anda harus juga pertimbangkan beberapa perkara lain agar anda tidak menyesal atau tersilap membuat pilihan. IMPIANA kongsikan panduan memilih katil di bilik tidur.

TIP PILIH KATIL

1. Buat ukuran bilik tidur anda terlebih dahulu. Ini penting bagi membolehkan anda mengetehui saiz sebenar bilik tidur anda supaya memudahkan anda mengenal pasti saiz katil pilihan

2. Pilih katil mengikut penataan gaya pilihan anda. Jika menggemari rekabentuk yang ringkas dan mudah, pilih mengikut cita rasa anda agar tidak menyesal di kemudian hari.

3. Pilih tilam yang betul. Tilam yang betul penting bagi menjamin waktu tidur yang baik dan selesa. Buat perbandingan antara jenama tilam di pasaran yang ada di pasaran. Yang penting, tilam tersebut dapat mempunyai struktur tampungan yang baik.

4. Membeli katil. Luangkan masa yang lebih lama untuk membuat keputusan dalam pembelian katil dan tilam. Seeloknya, jika pasanagn suami isteri, bawa pasangan anda sekali agar turut terlibat sama dalam pembelian.

5. Cari harga yang terbaik. Dengan pelbagai jenama tilam di pasaran, cari jenama dengan tawaran yang terbaik. Begitu juga dengan perabot katil anda. Cari rekabentuk yang benar-benar menambat hati anda pada harga yang berpatutan.

Kediaman adalah cerminan keperibadian kita, bagaimana segala susunan dekorasi, warna dan konsep yang kita pilih kebiasaannya melambangkan personaliti kita. Paling utama peletakan perabot perlu lah hadir dan berfungsi seperti yang kita inginkan. Bukan kecil atau besar sesebuah kediaman menjadi ukuran tetapi andai ia bersih, kemas dan cantik sudah semestinya membuat kita rasa tenang dan menyejukkan hati – home sweet home. Tidak kiralah rumah teres, rumah banglo mahupun rumah flat, setiap perincian yang kita pilih akan mempengaruhi mood keseluruhan rumah.

Bagi pemilik akaun FB Syuki Cuki, rumah flat tingkat 4 yang didiami bersama suaminya sejak bulan Mac 2018 ini merupakan kanvas untuk beliau berkarya. Kediaman berkeluasan 590 kaki persegi ini mempunyai 2 bilik tidur dan 1 bilik air yang telah di’transform’ dengan baik sekali. Ruang yang terhad tidak menghalang pemilik untuk megekspresikan personaliti mereka menerusi pemilihan warna cat serta susun atur perabot. Menurut tuan rumah lagi, anggaran kos keseluruhan renovasi rumah ini tidak lebih dari RM20k.

Kerana gemarkan corak geometrik abstrak, tuan rumah memilih untuk mengecat sendiri dinding rumah dengan hanya menggunakan cat dan masking tape. Walaupun penat, tapi dapat jimat banyak wang dan masa.

Saya memilih untuk buat corak pada dinding berbanding wallpaper kerana nak pasang wallpaper perlukan kesabaran yang tinggi. Sebenarnya kalau nak buat dinding bercorak abstrak macam ni, (penggunaan) cat warna sangat jimat . Bayangkan, untuk satu rumah saya cuma guna 5 liter cat berwarna dan selebihnya cat putih..jimat kan??

Jom kita sama-sama lihat transformasi mengagumkan rumah flat PKNS ini menjadi sebuah kediaman moden yang santai.

SEBELUM

SELEPAS

Menarik kan? Kalau ada yang mahu meniru gaya cat geometrik seperti ini, anda boleh klik pada pautan video di bawah untuk tutorial step-by-step. Selamat mencuba semua!

Ni contoh sahaja taw. Cara tampal tape bergantung pd corak n kreativiti uolsss k.